Bertan 17 - Erromatar garaia: 6. kapituloa: Meatzaritza\nBertan > Bertan 17 Erromatar garaia > Euskara bertsioa: Meatzaritza\n136. Oiartzungo Arditurri 3ko erromatar meatzearen ebakidura.© Urteaga y Ugalde ( 1986 )\nKalkuluek diotenez, 400 gizonen 200 urteko lana behar izan zen Oiartzungo Arditurriko meategian zeuden eta 15 bat kilometro osatzen zuten erromatar jatorriko zulo guztiak irekitzeko. Zifra horiek gehiegizkoak izan litezke, baina, nolanahi ere, garai hartan zilar mea (zilardun galena) asko atera zen, eta ez Arditurrin bakarrik, baita harantzago eta Gipuzkoako beste alde batzuetan ere. Oraingoz dauzkagun lekukotasun arkeologikoek adierazten dutenez, Aiako Harriko inguru guztian, hasi Beratik eta Iruneraino meatze lan asko egin zen, eta Udala edo Bortzirietako mendi inguruetako meategi txikiagoetan ere egin zen. Baliteke, ikerketak aurreratu ahala, orain susmoa dena berretsi ahal izatea, alegia, garai modernoetan ustiatutako meatoki gehienak erromatarren ekimenez ezagutu -eta baliatu- izan direla (eta asko dira, nahiz eta orain inon lanik ez egin).\n137. Erromatar meazuloak oso landuak dira; ongi erakusten du hori Arditurri 3ko meazuloetako zati mailakatu honek.© Xabi Otero\nErromatarren meatzaritzak ezaugarri jakin batzuk ditu: zuloak estuak dira eta ganga erako sabaiak dituzte; paretak pikatxoi lan finez bukatuak dira, eta zatiz zati hutsuneak dituzte, argi lanparak jartzeko; zoruak ondo tailatuak izaten dira, eta, malda dagoenean, mailadunak, errazago ibiltzeko. Erraz antzematen zaie, geroagokoak hain zainduak ez direlako. Gaur arte bi dozena katalogatu dira, eta horiei esker lanaren plangintzari eta lan baldintzei buruzko zenbait alderdi jakin ahal izango dira.\n138. Meazuloak argitzeko olio lanparak (lucernae) erabiltzen zituzten. Meatzarien lan txandak ere horiekin gobernatzen ziren.© Xabi Otero\nMea hobiak bilatzeko, landaredia eta lurrazala behatu eta gero, malda handiko zuloak egiten zituzten, azaleko geruzak zeharkatu eta hobiraino iritsi arte. Aurkitzen zutenean, beste meazulo horizontal bat egiten zuten mea atera eta kanpora eramateko; hobirik aurkitzen ez bazuten edo eduki gutxikoa bazen, hango lanak bertan behera uzten zituzten. Hobiaren ezaugarriak nolakoak ziren, ustiatzeko zulo bat baino gehiago irekiko zuten, ahal izanez gero puntalatu gabe aritzen zirelako; horrek hobiaren zati batzuk ustiatu gabe uztera behartzen zituen.\n139. Arroka zatiak askatzeko eta paretei forma emateko, burdinazko meatzari pikatxoiak erabiltzen zituzten. Paretako harria trazu fin gurutzatuak eginez berdintzen zuten, torrefakzioa deritzan eragiketaren bitartez arrokan zuloak ireki ondoren. Arditurri 3ko panela.© Xabi Otero\nZuloak irekitzeko, lehergaiak erabiltzen hasi arte meatzaritzan asko erabili izan den metodo bat erabiltzen zuten, torrefakzioa deritzana; honetan datza: arroka ondoan egur sua egiten da, arroka berotu arte, pitzatu eta puskatu dadin. Orduan, pikatxoiarekin lantzen da arroka zuloei forma emateko.\nMineralari ezpurutasunak kendu eta partikula puruenak hautatzeko xehatu egiten zen; ondoren, askako uretan dekantatzen zen. Mea urtzea meatzetik hurbil egiten zuten. Galena berun-mineral zilarduna denez gero, lehen galdaketak nahasirik ematen zituen bi metalok: zilarra eta beruna. Bigarren galdaketan, kupelaketan, zilarra berunetik bereizten zen. Meatzeetako langileen izaeraz, pertsona libre, morroi edo esklaboak ote ziren, ez dakigu ezer; ezta armadaren mende ala Estatuaren ustiapenen emakida zeukaten konpainien mende lan egiten ote zuten ere. Meatzeen barnetik berreskuratu diren tresna arkeologikoak ikusita, Aiako Harriko ustiaketak Augustoren garaian dagoeneko hasiko zirela uste da, eta gure aroko I. mendean bizi-bizi jarraituko zutela. Handik aurrera, baliteke produkzioa jaitsi izana, edo baita, beharbada, bertan behera utzi izana ere, produkzio handiagoko beste toki batzuen konkurrentziagatik. Kontua da ahaztuta egon zirela, harik eta XVIII. mendean Oiartzungo Sein familiak, Arditurriko meak berriro ustiatzen hasi nahirik, Joan Gilermo Thalacker ingeniari alemanari deitu, eta hark bigarren aldiz aurkitu zituen arte. Thalackerrek penintsulako erromatar garaiko meategi gehienak ezagutzen zituen, eta, 1804an argitaratutako txosten batean, Aiako Harri inguruko meazuloen ezaugarriak deskribatu eta Cartagena, Leon eta Rio Tintokoen maila berean jarri zituen. Txosten horretara jo zuten XIX. mendean meatzeak ustiatzeko emakida bila ibiltzen ziren askok, erromatarren lanak identifikatuz gero, haiek agortu gabe utzitako hobietara iritsi eta berriz ustiatzen jar zitezkeelako. Meak ustiatzeko, ordea, meazuloak zabaldu egin behar zituzten, eta, bide batez, antzinako aztarnak ezabatu. Ildo horretan, antzinatik utzita zeuden berun zepak berak ere aprobetxatu egin zituzten, artean bazutelako Pasaian, Kaputxino aldean, zegoen galdategira eraman eta errentagarri izateko behar zen adina zilar. Horrela ulertzen da nola desagertu zen halako ondare arkeologiko bat; izan ere, erromatarren garaian pentsatua izan zen moduan iraun izan balu, gipuzkoarron erreferentzia historikoen artean egongo zen, zalantzarik gabe.\n141. Olio lanpara honetako irudia eguzki jainkoaren aurpegia da, bere izpi koroarekin. Irungo Altamira 3 meatzean aurkitu zen.© Arkeolan Ikerketa Zentroa. Irun\n140. Aiako Harri inguruko erromatar meatzaritza zilar meak ateratzera zuzendu zen batez ere. Arditurriko mea, galena zilarduna.© Xabi Otero


Hamar urte bete ditu Iraun Haurreskolak – Irunero\nOspakizun jendetsua egin dute apirilaren 20an\nEhunka familia bildu dira Iraun Irungo Haurreskolan, hamargarren urteurrenaren ospakizunean. Apirilaren 20an izan da, Konpostela kaleko egoitzan. “Oso hunkigarria izan da”, aitortu du Idoia Carrera haurreskolako koordinatzaileak. Haurreskolatik pasatako haurren familia belaunaldi ezberdinak egon dira, urte ezberdinetako hezitzaileak, praktiketan egondakoak etab: “Xumea izan da, etxekoa, baina oso ederra”.\nIrailean martxan jarri zuten urteurrena antolatzeko lan taldea. Gonbidapen gutunak bidali zizkieten familiei, eta harrituta geratu ziren haien erantzun baikorrarekin. “700 lagun baino gehiago genituen izena emanda, eta haurreskolak ez du hainbeste jende hartzeko modurik. Beldurtu ere egin ginen”, adierazi du Idoia Carrerak. Azkenean hiru txanda antolatu zituzten, ospakizuna modu ordenatuan egiteko. Txandak eta ordutegiak aldez aurretik ondo azalduta, primeran atera zen festa.\nTxalapartarekin eta agurrarekin jaso zuten familiek harrera. Ondoren, jarduera ezberdinak egon ziren haurreskolan. Argazki erakusketa, alde batetik, azken hamar urteetan haurreskolatik pasatako haur guztien argazkiekin. Terrazan photocall bat egon zen, eta jangelan askaria, guraso batzuen musikarekin girotua. Bestalde, Marte sorkuntza laborategiko arduradunek pintura tailerra eskaini zuten. Ederrena, ordea, haurreskolatik hamar urteetan zehar pasatako jendearekin berriro topatzea izan zela onartu du Idoia Carrerak.\n1979 urtean Prudencia Arbide kalean zabaldu zuten haurtzaindegian du jatorria egungo haurreskolak. 2004an, pribatua izatetik Haurreskolen Partzuergoan sartzera pasa zen. 2007an eraikin berria zabaldu zuten Konpostela kalean, eta bertan, hezitzaile lan talde berria egonkortu zen, 2009ko oposaketetan. Gaur egun, 13 langile eta 58 haur daude, 0 eta 2 urte artekoak. “Azken urteetan beheraldia egon da haurren kopuruan, jaiotze tasaren jaitsieragatik eta haurrak, gero eta gehiago, aiton-amonekin uzten dituztelako”, aitortu du Carrerak. Aurten, alabaina, ia betea eduki dute haurreskola.\n“Haurrak, gero eta gehiago, aiton-amonekin uzten dituzte”\n“Garrantzi handia ematen diogu egokitzapenari eta atxikimenduari”\nIdoia Carrera, Iraun Haurreskolako koordinatzailea\nGarapenaren erritmoa errespetatzea\nHaurreskolako hezitzaileen ezaugarri nagusia da familiekin edukitzen duten eguneroko harremana. Idoia Carrerak azaldu du: “Haurrak oso txikiak dira, eta lehen banantzea izaten da haien familiarekiko. Horregatik garrantzi handia ematen diogu egokitzapenari eta atxikimenduari. Asko zaintzen ditugu materiala eta espazioa”. Haurrak behatzea, haien garapena ezagutzea izaten da lan nagusietako bat. Haien erritmoa errespetatzea: “Sarritan, ibili behar duela, edo hitz egin behar duela, aurreratu egiten gara”.\nEuskaraz egiten diete haurrei, orokorrean. “Ikusten baldin badugu ez dutela ulertzen, momenturen batean lagun diezaiekegu. Baina gainerakoan, euskaraz egiten diegu. Sekulako malgutasuna dute hizkuntzak ikasteko”, azpimarratu du Carrerak. 2018-2019 ikasturteko matrikulazio epea maiatzaren 2tik 11ra izango da. Maiatzaren 7an, ate irekietako jardunaldiak egingo dituzte, 17:00etan.\nPosted in BerriakTagged hamar, haurreskola, iraun, urte


'Ilargirantz' animaziozko filma estreinatuko da bihar euskaraz — Gaztezulo\n'Ilargirantz' animaziozko filma estreinatuko da bihar euskaraz\n'Ilargirantz' animaziozko filma estreinatuko da bihar euskaraz Bahitutako arrebaren bila, mutiko batek ilargira egingo duen bidaia magikoa du ardatz filmak. https://www.gaztezulo.eus/albisteak/ilargirantz-animaziozko-filma-estreinatuko-da-bihar-euskaraz https://www.gaztezulo.eus/albisteak/ilargirantz-animaziozko-filma-estreinatuko-da-bihar-euskaraz/@@download/image/ilagirantz irudi.png\nBahitutako arrebaren bila, mutiko batek ilargira egingo duen bidaia magikoa du ardatz filmak.\nZineuskadik sustatzen duen Zinema Euskaraz programaren baitan, Ali Samadi Ahadi zuzendariaren Ilargirantz filma euskaraz ikusi ahal izango da hainbat zinema-aretotan bihartik aurrera. Egitasmo honen barruan aurten estreinatuko den lehen film luzea izango da hau.\nBahitutako Anne arreba txikia erreskatatzeko, Peterrek bidaia magiko bati ekin beharko dio lurralde misteriotsu den ilargian barrena. Ilargiko Gizon gaiztoak bahitu du Anne, azken hau bere lagun kakarraldoari, Zoomeman jaunari, emaztea bilatzen laguntzen ari zitzaionean. Larre izartsuan lurreratuko da Peter, eta "lo dagoen" Hareaztatzaile jauna ezagutuko du. Bertan jakingo du Anne non dagoen aurkitzeko modu bakarra Gaueko Maitagarriaren afarira joatea dela, Hodeietak Jauregian. Baina hango mahaian ez dago guztientzako eserlekurik. Eta hala, Naturako bost espirituekin lehiatu beharko du: Erraldoi Ekaiztsua, Txinparta Sorgina, Henry Kazkabar, Robin Zaparrada eta Ama Antzigarra.\nAlemaniako ekoizpena da, publiko guztiari zuzendua. Ali Samadi Ahadi-k zuzendu du filma, eta gidoia ere berak idatzi du Arne Nolting-ekin batera, Gerdt von Bassewitz-en istorioan oinarrituta. 85 minutuko iraupena du ikus-entzunezkoak.\nIlargirantz filmaren estreinaldiaren harira, EITBren 3 klubak filma ikusteko aukera emango die hamalau kideri. Bina sarrera bikoitz zozkatuko dituzte pelikula honako zinema-areto hauetan ikusteko, adostutako egun eta orduetan: Bilboko GOLEM Alhondigan eta Multicines 7 aretoan, Donostiako Principen, Durangoko Zugaza zineman, Errenteriako Niessen zinemetan, Getxoko Getxo Zinemak zinemetan eta Iruñeko GOLEM La Morean. Hemen har daiteke parte.


Matematikari Euskaldunen Topaketa eta UEUren beste jarduera batzuk Sustatu.eus - Teknologia albisteak\nMatematikari Euskaldunen Topaketa eta UEUren beste jarduera batzuk\n2020-03-10 : 09:05\n2013an antolatu zuen UEUk Matematikari Euskaldunen I. Topaketa. Honezkero bidea egina du jarduerak, eta deialdia luzatu da aurten 4. edizioa egiteko (Matetop IV). Era berean, hurrengo egunetan hainbat ikastaro eta jarduera abiatu ditu UEU.\nMatematikari Euskaldunen IV. Topaketari dagokionez, jardunaldiak egun bakarrean egingo da, uztailaren 10ean, Eibarren, 2020ko Udako Ikastaroen barne eta Markeskoa egoitzan. Hasteko, aurkezpen-hitzaldi bat izango da eta ondoren komunikazioak. Jardunaldiak amaitzeko, tailer bat izango da.\nGaiak ez daude itxita oraindik, eta aurkezpenak bidaltzeko deialdia irekia dago, martxoaren 23a arte. Aurkezpen bakoitza egiteko 15 minutu ingurukoa izango dira, eta beste bost minutu galdera-erantzunetarako. Informazio gehiago, hemen.\nMatematikari Euskaldunen Biltzarrerako bezala, Informatikari Euskaldunen Biltzarrerako ere deia zabalik dago, hemen informatu genuen bezala.\nHurrengo asteetan izango diren Udako Euskal Unibertsitatearen beste jarduera batzuk:\nSoziolinguistikan, Hiztegi Txikia deritzoten hitzaldi zikloan hitz hau tokatzen da: Jarrera. Eta horretarako, bi hitzaldi Gasteizko Oihaneder etxean, martxoaren 31n, 19.00etatik aurrera: "Ondarroako nerabeen hizkuntza ohiturak sare sozialetan” (Jon Fernandez San Martin) eta "Ezkerraldeko gazteen hizkuntza jarrerak" (Olatz Zuazo). Hemen informazio gehiago.\nLakota hizkuntzari buruz mintzatuko da Aitor Esteban EAJko bozeramailea Madrileko Kongresuan, martxoaren 16an, astelehenarekin; Gasteizko Oihaneder Euskararen Etxean, Hitza Adina Mintzo ikastaroaren barruan. Sioux edo Lakota herriaren hizkuntza amerindiarra da, bai, hitzaldiaren gaia.\nJardunaldi feminista, martxoaren 28an: Kultur kritika feministaren begirada, euskal kultur sorkuntzaren gainean.


"Big Data" -ren arazoa Martech Zone\nAsteazkena, apirila 9, 2014 Larunbata, urtarrila 14, 2017 Douglas Karr\nGaur egun teknologia gune guztietan agertzen den termino ezagunenetako bat hau da big datuak. Uste dut industriak kalterik ez duela egiten gehiegizko erabilerarekin eta benetan gertatzen ari denaz irudikatzen duen argazki zehaztugabearekin.\nBig data buzzword edo esaldi arrunt bat da, egituratutako eta egituratu gabeko datuen bolumen masiboa deskribatzeko hain handia denez, datu-base tradizionalen eta software tekniken bidez prozesatzea zaila da. Ren arabera Webopedia\nArazoa da big data ez dela soilik datu base handia. Big data funtsean bi dimentsiotako deskribapena da. Arazoa da enpresak ez direla datu base handiekin borrokatzen, baizik eta datuen abiadurarekin. Datu korronte erraldoiak denbora errealean datoz, normalizatu eta denboran zehar gertatzen ari denaren analisia egiteko moduan aurkeztu behar direnak.\nIrudikapen zehatzagoa izan daitekeela uste dut streaming datuak. Datuak erreproduzitzeak merkaturatzaileek kapitalizatzeko informazio txukuna aurkitzeko promesa du real-time, Modako iragarlea merkaturatzaileek estrategia emaitzak maximizatzeko egokitzeko aukerak eskain ditzaketen analisia. Sistemek normalizatu, artxibatu, aurkeztu eta aurreikusi behar dituzte eskuragarri dauden datu korronte masiboak benetan aprobetxatzeko.\nEz zaitez engainatu marketinaren inguruan big datuak. Irtenbideak dagoeneko daude datu bolumen masiboak prozesatzeko. Sakatzen streaming datuak da benetan behar duguna.\nTags: big datuakstreaming datuak\nApirila 9, 2014 at 4: 45 PM\nErabat ados nago zure definizioarekin eta "big data" buzz hitz beroa nola bihurtu den. Gaur goizean lankide batekin hizketan ari naiz lankide batekin "buzz hitzak".\nArazoa da, gehiegizko erabilerarekin, horren atzean dagoen benetako xedea eta esanahia uxatzen dituzula entzun eta erabili duten gehiengoak ulertzen ez duten arte. Antzeko gauzak gertatu ziren "cloud computing" ekin eta zerrendak aurrera jarraitzen du.\nApirila 11, 2014 at 9: 12 PM\nIrakurketa bikaina zalantzarik gabe. Oso informatzailea izan zen Doug, eskerrik asko partekatzeagatik !.\nApirila 14, 2014 at 3: 06 PM\nArtikulu bikaina Doug. Streaming datuak ukitzea da gakoa! Barne sistemako eta kanpoko iturrietako datuak elkartzea, denbora errealean elkartzea, datuak garbitzea, agian lauso bat etortzea eta, ondoren, estatistikak, alertak eta jakinarazpenak bidaltzea gauza ederra da. Marketina denbora errealera eraman dezaketen enpresek abantaila nabarmena izango dute. Enpresa bat streaming bidezko datuak erabiltzen hasten da garaipen bizkorrak lortzeko konpromisoan% 10-15 igoera sortuz, baina laster aurkituko dute abantaila osagarriak dituela fabrikazioan, salmentetan, bidalketan, betetzean, etab. .


Kontseilua – Umeen Hiria\nZER DA HAURTZAROKO ETA NERABEZAROKO UDAL KONTSEILUA?\nKontsultarako eta elkarrizketarako organo egonkor eta iraunkorra da. Udal-gobernuaren baitan, haurren eta nerabeen partaidetza aktiborako gunea\nBereziki haurren eta nerabeen politikei dagozkien Udalaren eremuko erabakiak hartzeko garaian, v helburuz antolatutako haur, nerabe eta helduek batera ikasteko gunea.\nNOLA GAUZATUKO DA BILBON?\nJoan den martxoaren 31n, Bilboko Udal Gobernuko Batzarrak HAURTZAROKO ETA NERABEZAROKO UDAL KONTSEILUA sortzeko tramiteak hastea onartu zuen. Hemendik aurrera osaketarako araudiaren zirriborroa landuko dugu.\nKONTSEILUAREN HASIERARAKO GAKOAK:\nPartaidetza eraginkorra izan dadin beharrezkoa da prozesu gisa ulertzea eta ez ekitaldi berezi eta bereizi gisa.\nNORK OSATUKO DUTE?\nUdal-batzarrean ordezkaritza duten talde politikoen 6 ordezkari\nUdalerriko adin txikikoen 45 ordezkari Lehen Hezkuntzako 5. eta 6. mailetako haurrak\nNOLAKOAK DIRA HAUTESKUNDEAK?\nHaur eta nerabeen ordezkarien kasuan\nKontseiluaren erdia urtero berritzea proposatzen da, eta egonaldi-denbora gehienez bi urtekoa izatea.\nBATZAR eta LAN BATZORDE eran antolatzea proposatzen da:\nBatzarra: urtean bitan biltzea proposatzen da, eskola-ordutegiaren barnean eta osatzen duten pertsona guztiek parte hartuz.\nLan-batzordea: urtean bost aldiz biltzeko proposamena egiten da, eskola-ordutegiaren barnean eta adin txikikoen ordezkariek parte hartuz. Saioetan Bilborekin, auzoekin eta biztanleen bizitzarekin lotutako hainbat gai eta erronka landuko dira.\nPROIEKTUARI ATXIKITAKO IKASTETXEAK\nIkastetxeek eta gainerako eragile ELKARTUEK konpromisoa hartzen dute (tutoretza gisa…) hauteskundeak eta Lan batzordeetan landuko diren gaien edo partaidetzarako behar diren gaitasunen sarrera moduko ekintza osagarriak antolatzeko.\nWEBGUNEA prozesuaren, batzordeen, erabakien, saioen akten, material proposamenen eta abarren inguruko informazioa partekatzeko, jasotzeko edo helarazteko erabiliko da.\nHAURTZARO POSTONTZIAK. Haur guztiek (elkartutako ikastetxe bateko ikasle izan edo ez izan) hiriaren inguruan dituzten proposamen, iruzkin, ideiak jasotzeko bide zuzenak dira.\nFisikoak (ikastetxeak) (Irudiak / Marrazkiak)\n6 ETA 18 URTE BITARTEKO GAZTEA NAIZ, PARTE HARTU NAHI DUT


Doako wifi librea martxan Bergarako zortzi puntutan - Bergara - Goiena.eus\nDoako wifi librea martxan Bergarako zortzi puntutan\nJokin Bereziartua Lizarazu 2019-04-11 18:12\nAngiozarren, Osintxun, udaletxeko Bergararren Arreta Zerbitzuan, Agorrosinen, Labegaraietan, Fraiskozurin, Oxirondon eta Boluko frontoian jarri ditu Udalak Internetera doan eta "modu pribatuan eta seguruan" konektatzeko puntuak.\nHerriko zortzi puntutan jarri du Udalak doako wifi librea: Osintxun, Angiozarren, udaletxeko Bergararren Arreta Zerbitzuan, Agorrosinen, Labegaraietan, Fraiskozurin, Oxirondo azokan eta Boluko frontoian. Landa-auzoetara ere zabaldu gura zuen Gobernuak ekimena eta Angiozar eta Osintxu aukeratu ditu, biztanle gehien dituen auzoak direlako. Zortzi puntutan abiatu dute ekimena, baina herritarren artean harrera ona izaten badu puntu gehiagotara zabaltzeko asmoa du Gobernuak.\n450 euroko kostua hileko\nLehiaketa publikoa Euskaltel enpresak irabazi zuen eta bi urteko kontratu sinatu du Udalarekin –luzatu egin daiteke–; bi urte hauetan Udalak 450,23 euro ordainduko dizkio hilero Euskalteli –BEZa barne–. Wifira konektatzeko modua "oso erraza" da, eta mugikorrean edozein telefonia konpainiarekin funtzionatzen du, Sustapenerako zinegotzi Sabino Azkaratek argitu duenez.\nZer egin behar den konektatzeko? Bada, wifi plaka dagoen zortzi puntu horietako baten inguruan mugikorreko wifia aktibatu, udaletxearen argazkia duen webgunean posta elektronikoaren helbidea eta izena jarri, eta baldintzak onartu. "Argi laga gura dut Udalak ez duela sarbiderik izango konexio indibidualetarako, eta, beraz, pribatutasuna erabat bermatu dagoela. Trafiko fluxuak zenbatekoak diren jakiteko aukera izango dugu, herritarren artean nolako harrera izaten ari den neurtu gura dugulako, baina konexio indibidualak erabat pribatuak eta seguruak izango dira. Konfiantza osoz erabili ahalko da", gaineratu du zinegotzi jeltzaleak.\nKohesiorako "oso garrantzitsua"\nElena Lete alkatearen ustez, ekimen "oso garrantzitsua" da lurraldearen kohesiorako: "Konpromisoa hartu genuen doako wifi librea jartzeko, ulertzen genuelako lurralde kohesiorako oso garrantzitsua dela. Gaur egun, ezinbestekoa da sareko beharrei teknologikoki erantzun bat ematea, eta horregatik abiatu genuen bide hau".


"Auzoko bulegoa funtsezkoa da; erakundeen eta auzotarren arteko beharrezko konfiantza lantzeaz arduratzen da" - Opengela\nElkarrizketa- Jon iraola, eibarko alkatea\n«Auzoko bulegoa funtsezkoa da; erakundeen eta auzotarren arteko beharrezko konfiantza lantzeaz arduratzen da»\nJon Iraola, Eibarko alkatea\nJon Iraola Eibarko alkateak bertatik bertara ezagutzen du Opengela proiektua. Joan den martxoan kargua hartu zuen arte, Obra, Hirigintza eta Ingurumen zinegotzi izan zen Udalean, eta Txonta auzoko hiri-berroneratzearekin lotutako gaiak kudeatzeaz arduratu zen. Txonta Europako proiektu honetako bi pilotuetako bat da. Orain ardura horiei Gipuzkoako udalerriko agintari nagusi izatea gehitu zaie.\nElkarrizketa honetan, Opengelaren ibilbideari buruzko iritzia eman du. Proiektu hori Eusko Jaurlaritzak gidatzen du, eta DEBEGESAk (Debabarrena Eskualdeko Garapen Ekonomikorako Sozietateak, Eibar barne hartzen duenak) parte hartzen du. Auzo-bulegoak ezartzen ditu hiria berroneratzeko prozesuei ekiteko, eta Europako Batzordearen Horizon 2020 programak finantzatzen du.\nOpengela proiektuaren bilakaera jarraitu duzu 2019ko maiatzean hasi zenetik. Zer esan nahi du eta zer balio du Eibarko herriarentzat?\nUdala eta Eusko Jaurlaritza 2017. urtearen amaieran hasi ginen Txonta auzoarekin lanean, Jaurlaritzak 2,3 milioi euro baino gehiagoko diru-laguntza abian jarri zuenean, eta duela hilabete batzuk 2,5 milioi euro baino pixka bat gehiago eman zituen. Udalak, gainera, 400.000 euroko diru-laguntza gehigarriarekin parte hartzen du proiektua osatzeko.\nHiri-berroneratzea premiazkoa zen. Hirigintzari dagokionez, Txonta auzo konplexua da, eta nahiz eta aurretik saiakerak egin diren, ez da lortu auzoaren biziberritzea osatzea orain arte. Jaurlaritzaren diru-laguntza hori aukera ona zen proiektuan sartzen diren 17 atariak birgaitzeko. Opengela ere ahalmen handiko tresna da, birgaitzearen hainbat alderdi ukitzen dituelako. Alde batetik, bulegoa bera funtsezkoa da proiekturako, eta jardunbide egokiak eta lan egiteko moduak antolatzeko balio du, auzoak birgaitu nahi dituzten beste hiri batzuetako etorkizuneko bulegoetara zabaltzeko. Gainera, Opengelak finantzazioa dakar, funtsezkoa auzoko bizilagunentzat. 17 atariak fatxadak eta estalkiak birgaitzen ari dira, irisgarritasuna hobetzen ari da. Obra handiak dira eta kostu ekonomiko handia dute. Kasu batzuetan, bizilagun gutxi dituzten eraikinak dira, eta, beraz, bizilagun bakoitzarentzako karga are handiagoa da. Opengelak eskaintzen duen finantzazioa oinarrizkoa da proiektua martxan jartzeko; izan ere, diru-laguntzak behin gastua eginda jasotzen dira, baina horretarako dirua eduki behar da, eta ez da beti horrela izaten. Opengela oraindik ere garapen handia duen proiektua da.\nProiektuan eragile askok parte hartzen dute. Zein da zuk zuzentzen duzun udala betetzen ari den papera?\nProiektua bultzatzea egokitu zaigu, bizilagunekin harreman zuzena dugulako eta proiektua aurkezteaz arduratu garelako. Egia da Eusko Jaurlaritzaren eskutik joan garela, baina Txontaren bulegoa udal langileek kudeatzen dute. Pedagogia-lan garrantzitsua egin behar izan dugu, eta, askotan, auzotarrak konbentzitu behar izan ditugu proiektuaren onurez eta seriotasunaz, hasieran mesfidantzak baitzeuden gertatuko zenaz. Mesfidantza horiek logikoak dira, anbizio handiko proiektuak diren heinean, diru asko dago tartean, eta benetan kosta egiten da jendea inplikatzea. Bilera asko antolatu behar izan genituen eta auzotarrek esateko zutena asko entzun behar izan genuen, zein kezka dituzten, horrek ere ikasteko balio baitigu eta proiektua aberasten baitu. Askotan, proiektu horiek abstrakziotik diseinatzen dira, intentzio onenarekin eta beti auzotarren onerako pentsatuz, baina horien garapenean bizilagunak entzun behar dira, haien benetako beharrak eta kezkak detektatu eta konponbideak eman. Horrelako proiektu batek behar eta kezka horiek guztiak ase behar ditu.\nHerritarrek ziur egon behar dute proiektuaz, egingo dituzten eraikuntza-lanez eta bertan egongo garela, laguntzeko eta sostengua emateko. Bulegoak entzuteko ariketa oso beharrezkoa eta garrantzitsua egin du.\nEsaten duzun bezala, Txontaren hiri-berroneratzea bultzatzeko ideia urrunetik dator. Ikusten duzu azkenean egia bihurtzeko zorian dagoela?\nEgia da 2018an hasi ginenean, kosta egin zela abiatzea. Denbora behar izan genuen proiektuan inplikatutako eragile guztiak elkar ezagutzeko eta proiektua abian jartzeko piezak egokitzeko. Lehen aipatu dudan bizilagunen mesfidantza gainditu behar izan zen. Neurri handi batean lortu dugula uste dut. … Antzeko beste proiektu batzuk planifikatzean, kontuan hartu beharko da zenbat denbora kostatu den Txontakoa aurrera ateratzea. Uste dut a priori ezinezkoa dela ideia horretara jotzea. Etorkizunerako, proiektuak amaitzeko epeak ezartzen direnean, auzoaren esperientzia hartu beharko da kontuan. Udalak eta Jaurlaritzak ere gauzak ikasi behar izan ditugu: herritarren kezkak entzun eta proiektua hobeto joan dadin gerri nahikoa izan. Gainera, pandemiak proiektua asko moteldu du.\nAuzokoen kezkak ezagutzen dituzunez, zer jakinarazten dizute? Zer nolako onespena izaten ari da proiektua?\nKostatu egin zen auzokoek proiektuan konfiantza izatea, funtsean duen tamainagatik, baita eskaintzen genien guztia beteko genuela uste izatea ere. Bazegoen halako mesfidantza zentzuzko bat proiektuarekiko. Auzo horretan lehenago saiatu ziren gauzak egiten eta ez ziren atera. Herritarrek ere erakundeen inplikazio handia eskatu dute, denok argi geneukan honetan elkarrekin joan behar genuela. Kezka asko zeuden obren finantzaketarekin, gauzatze-epeekin eta abarrekin lotuta.\nBulegoa kudeatzen duten pertsonak, Cristina Boyar eta Debegesa – Esther Zarrabeitia – lan bikaina egiten ari dira. Arrakastaren zati oso garrantzitsu bat auzotarren beharrez nola arduratzen ari diren da, baita nola kudeatzen ari diren ere.\nIkusten al duzu bilakaerarik hasierako mesfidantza hartatik?\nBai. Proiektuak aurrera doaz eta atari batzuk martxan daude. Batzuek lanak amaitu dituzte dagoeneko… Atari ia guztiak sartu dira proiektuan. Ondokoak egin duela ikustea pizgarria da gainerakoentzat. Beti behar da aitzindari bat. Komunitate batzuek oso argi zuten, aurrera egin zuten eta gainerakoek bide horretatik jarraitu dute.\nHain zuzen ere, Txontako birgaitze-lanak ikusten hasi dira, baina oraindik denbora falta da emaitzak ikusteko eta balantzea egiteko. Zer esango zenioke eredu hau aplikatu nahi duen beste edozein udalerriri?\nAuzoko bulegoa funtsezkoa dela. Erakundeen eta auzotarren artean beharrezkoa den konfiantza ehuntzeaz arduratu da. Herritarrek ikusi dute erakundeak prozesu honetan laguntzen ari zaizkiela. Opengelak ere badu diru laguntzaren zati bat, guri berandu samar iritsi zaiguna, gure proiektua dagoeneko martxan zegoelako. Badakigu ez dela batere erraza finantzazio hori bideratzeko finantza-tresna garatzea, eta Eusko Jaurlaritzak lan handia egin duela hori lortzeko. Eta azkenean errealitate bat da. Bi alderdi oso garrantzitsu daude. Auzoko bulegoaren garrantziaz gain, finantzaketa-sistema heldu bat behar da, obra horiek dakartzaten hasierako likidezia-arazoak konpontzen laguntzeko. Opengela proiektua auzoko bulegoarekin egitea, eta finantzaketa-sistema heldu, bizkor, muntatu eta automatikoki martxan jar daitekeen batekin garatzea, alderdi garrantzitsuak lirateke.


La necesidad de profundizar en la auto-confianza (euskara) – TTiKLiK!\nHasiera/Colaboraciones/Aitor Aritzeta/La necesidad de profundizar en la auto-confianza (euskara)\n2.101 4 minutos de lectura\nGure heziketa sistema, teorian, asko aldatu da azken urteotan. Euskal ikastetxeetan proiektu pedagogiko ugari eta ezberdinak topatu badaitezke ere, auto-konfiantzan oinarritutako proiektu pedagogikoen hutsunea sumatzen dut. Hutsune honen beharraren oinarri batzuk partekatuko ditut hurrengo lerroetan.\nAzken hamar urteotan unibertsitatean jardun izan dut eskolak ematen 19 eta 20 urte bitarteko ikasleei. Ikasturtearen hasieran, urtero, galdera berdina egin izan diet. Zuen ikasle bizitza osoan inoiz erakutsi al dizuete zuen buruan konfiantza izaten? Ikasleen aurpegiek harridura islatu ohi dute eta ondorengo erantzuna partekatua izan ohi da: EZ! Urtero 150 ikasle ingururekin egiten dut lan eta horietatik bakarren batzuk autoestima egokia erakusten dute. Beraien ahulguneak eta indarguneak onartzen dituzte, autoezagutza sakona dute, autokontzeptu erreala eta auto-onarpen zabala. Beraien desio, ilusio eta nahietan sinesten dute eta konfiantzarekin jokatzen dute.\nUnibertsitatera iritsi direnerako, ikasle horiek hezkuntza sisteman egon dira integratuta bizitza osoan zehar (batzuk 4 hilabete zutenetik) eta ezagutza ugari barneratuta etorri dira unibertsitatera; baina auto-ezagutza gutxirekin. Ikasle askok maitasuna eta beharra elkarren artean nahastu ohi dute, ziur aski euren burua maitatzen ikasi ez dutelako. Bestearen onespena eta maitasuna behar izaten dute beraien buruan sinesteko. Pertsona maitagarriak direla erakutsi beharrean daudela sinesten dute. Baina, maitagarriak badira, zergatik erakutsi behar dute? Erantzuna erraza da: “Ez dutelako guztiz sinesten maitagarriak direnik”.\nSinesmen falta hori ezberdin adierazten da nesketan eta mutiletan. Ez dut gehiegi sakondu nahi sexu/genero sisteman; patriarkatuaz, sexismoaz, erlijioaz, usadioez, balioez eta abarrez hitz egitea ekarriko ligukeelako. Aldiz, soilik aipatu nahi dut jada begi-bistakoa dena; alegia, neska ala mutil jaiotzeak gure gizarteko egitura, familia, hezkuntza, parekideak, eta abar baldintzatzen duela. Tamalez, oraindik urte gehiagotan pairatu beharko dugu neska eta mutilen bereizketa arlo publikoan zein pribatuan. Esaterako, mutilak “futbola, lehiakorra, irabazle, dominatzaile eta boteretsu” terminoekin identifikatuz, eta neskak “hauskor, lirain, eder, panpin, mendeko eta emana” ideiekin erlazionatuz. Haurrek identitate eraikuntzaren prozesuan jasotzen duten atzera-elikadura hitz horiekin lotzen da, mutil ala neska bazara, jaiotzetik.\nJada ezarrita dauden arau sozialek batzuk bitan banatzen dituzte pertsonak. Arauak jarraitzen dituztenak (gehiengora hurbiltzen direnak) eta arau sozialak jarraitzen ez dituztenak (gehiengo sozialetik urruntzen direnak). Sozialki ezarrita dago zer dagoen arauen barruan eta zer kanpoan. Tolerantzia urriko gizartea dugu oraindik eta horregatik barnean egotea onartua izatea dakar eta kanpoan egotea baztertua. Onartua izatea, berdina izatea da eta horrek maitagarria izatea esan nahi du; desberdina izatea berriz, ez onartua, diskriminatua izatea. Haurrek ez dute gehiengoaren ezberdin izan nahi, ez baitakite oraindik nor diren eta kanpo erreferentziak behar dute eta, beraz, beraiek benetan diren horri deskubritzeko aukerari uko egiten diote. Etxean, ikastetxean eta kalean, ez dugu nahikoa sakontzen ezberdintasunen edertasunean. Ez dugu nahikoa sakontzen ezberdintasunetan existitzen diren antzekotasunetan. Aldiz, denbora gehiegi inbertitzen dugu antzekotasunetan ezberdintasunak bilatzen.\nEzberdintasun indibidualaren eraikitze prozesuan oztopo asko daude. Etxetik hasten gara ezberdintasunaren ekidite prozesua sortuz. Gurasook gure egunerokotasunak eskaintzen digun denbora urrira egokitu ohi ditugu heziketa metodokoak. Ondo-gaizki, egoki-desegoki, berdina-ezberdina sisteman oinarritu ohi ditugu gure heziketa estrategiak. Emozioen ulermena, onarpena eta norberaren hautemate eta sentitzeko moduak azkar filtratzen ditugu, haurraren jokabide “desegokiak” “ezberdinak” direnetatik ordezkatuz. Nahigabean maitasun baldintzatuaren sistema eraikitzen dugu, non sozialki arautua den portaera, besteekiko berdina, normala eta logikoa izanik, haurrak jarraitu beharreko portaera. Horrela, mezu zuzena bezain suntsigarria helarazten diogularik: “Izan zaitez izan behar duzuna. Ondo portatu, isilik egon, ez mugitu eta agindutakoa egin. Arau moldeetan dagoena maitagarria da eta ez dagoena ez. Maitatua izan nahi duzu? Ba ez zaitez zu izan”.\nBaina nor naiz ni? Galdetzen didate nire ikasleek. Zu zara besteak zure barruan sartu duten identitatea.\nNeska jaio bazara, gizarteak, kulturak, usadioek, telebistak eta heziketa ereduek printzesaren rol tradizionala oparitu dizute. Interdependentea den identitatea sor dezazun eta zure burua maita dezazun beste pertsona baten maitasunaren arabera.\nMutila jaio bazara, zaldunaren rol tradizionala egokitu zaizu. Ausarta eta independentea izan zaitez eta zure burua maita ezazu besteek zu mirestu zaitzaten.\nEta hortxe ibiltzen dira, neska-mutil asko eta asko jira eta bira ulertu nahian zergatik beraien pentsamenduek eta sentimenduek ez datozen gehiengoarekin bat, beraien NIa topatu nahian, besteek beraientzat sortutako mundura zailtasunez egokituz. Neska eta mutil baino, pertsona baino, printzesa eta zaldunaren roletan sartuta, printzesa eta zalduna elkar elikatuz beraien burua maitatzeko ezintasunean. Neskak menpekotasunez eta mutilak harrokeriaz. Berezkotasuna erabat gordeta, erabat deuseztatuta, erabat sublimatua. Isiltzen ikasiak, gordetzen ikasiak, arau sozialak barneratuta, molde sozialetan egokituak, beraien benetako NIatik urrutiratuak, norberaren maitasunetik sakabanatuta… auto-konfiantza erabat ahuldua.\nArrazoi-bide oso garatuarekin iristen zaizkigu helduarora gazte horiek. Unibertsitatean gai dira esateko zer duten gustuko, zeintzuk diren beraien marka kuttunenak, hedonismoan adituak dira nire ikasleak. Baina pixka bat sakontzen dudanean, beraien moralitatea aztertzen dudanean, beraien iritzien eraikuntzaren oinarriak aztertzen ditudanean, beraien benetako NIa zein den aztertzen dudanean, ohikoa izaten da zalantza, kezka eta ezjakintasuna agertzea. Harrigarria izaten da ikustea beraien burua engainatzeko duten gaitasuna, ze diskurtso arrazionalak eraikitzen dituzten euren erabakiak justifikatzeko, zergatik ari diren ikasten ari direna eta zergatik etorri diren gaur eskolara… –Atzo etorri nintzelako– esaten didate. Eta atzo zergatik etorri zinen bada?\nAsko eta asko galduta daude, ez dakite benetan nor diren, beraien gurasoek ere ez dakitelako, beraien ikastetxeetan izan dituzten irakasleek ez zekitelako nola erakutsi ikasleei beraien burua ezagutzen, maitatzen eta sinesten. Nork erakutsiko dit nire burua maitatzen? Nork maitatuko nau ni? Ni nire burua ezagutu dezadan zaldun edo printzesaren maitasunaren bitartez ezagutuko naiz? Eta horrela bizitzen dira gure haurrak; euren amaren, aitaren, lagunen, irakasleen eta ingurukoen maitasuna bilatuz, ondoren beraien burua maite ahal izateko, beste horien irudi distortsionatuarekin. Eta horrela bizitzen gara nerabezaroan, maitasun perfektuaren bila, amestutako zaldunaren eta printzesaren bila. Eta horrela bizitzen gara gaztaroan eta helduaroan nork maitatuko zain, oraindik gure burua maitatzen ikasi gabe gaudenean. Maitasuna eta beharra erabat nahasturik.\nIspilu gutxiegi topatu ditugu bidean. Benetako ispiluak, irudi distortsionatua emango ez diguten ispiluak. Ama perfekzionistegiekin. Aita zorrotzegiekin, edo alderantziz edo biak. Frustrazioa onartzen eta maneiatzen ikasi gabe. Ziurtasun, harrokeri eta handikeriaren jantziekin, bihotz beldurtuak estaliz. Lehiakor eta gogamenetik sortutako handinahiez, auto-konfiantza eta auto-estimua behar bezala eraiki gabe.\nAdimen emozionaleko bigarren olatua pasa denean, bada garaia, nire ustez, gure ikaskuntza sisteman auto-konfiantzaren olatuan murgiltzeko. Benetako auto-estimuan oinarritzen den auto-konfiantza zabaltzeko garaia da, ezinbesteko ekintza gure gizarteko osasun bio-psiko-soziala bultzatzeko eta finkatzeko. Erakutsia eta landua izan daitekeen gaitasuna da; hain zuzen ere, autoestima eta auto-ezagutza lantzeko ariketen bidez eta psikologia klinikotik eratorritako ezagutzak sistematizatuz. Horrela, baliteke egun batean unibertsitatera iristen diren ikasleek lehenengo egunetik ziurtasunez adieraztea: “Ni naiz, nire burua maite dut, nire buruan sinesten dut, ezagutzen dudalako, ezagutzen erakutsi didatelako”.\nAitor Aritzeta psicología TTiKLiK!


Euskaraz bitzeko nahia adieraziko dute herritarrek herri-lasterketen bitartez • ZUZEU\n“Bada uste bat dioena, Txinatar guztiak batera salto egingo balute lurraren errotazioan eragingo luketela. Euskaltzaleok ez dugu lurraren errotazioan eragiteko helbururik, baina, bai euskaraz bizitzeko helburua edo nahi sendoa. Eta euskaltzale guztiok aldi berean eragingo bagenu euskaraz bizitzeko baldintzak sortzeko, seguru gaude gure mundu hurbilean aldaketa sakonak eragin eta euskaraz bizi ahal izatea posible egingo genukeela. Bide hori urratzeko abiatu zuen Kontseiluak euskaraz bizi nahi dut dinamika”, esan du Iker Salaberriak, Kontseiluko koordinatzaileak.\nEuskaraz bizi nahi dut dinamikak 2010eko maiatzaren 15ean Iruñean egindako manifestazioan du jatorria. Kontseiluaren ustez, normalizazio prozesuan urrats kualitatiboak eman ahal izateko, beharrezkoa da eraldaketa soziala ematea eta eraldaketa sozial horretan, guztiok dugu zer egina eta zer esana; horregatik, hain zuzen ere, dinamika arlo sozialeko esparru desberdinetara hedatu nahi da. “Dinamika dela diogu, izan ere, bere baitan hainbat ekimen bilduko ditu, denboran zehar garatzen joango direnak”, esan du Salaberriak.\nDinamikaren funtsa zein den gogorarazi du Salaberriak. “Jendarte mugimendu zabala eratzea da dinamikaren funtsa eta euskaraz bizi nahi duen orok lekua du dinamika honetan, bere ekarpena, gainera, nahi duen espresio edo agerpen mota erabiliz egin dezake. Asko gara euskaraz bizi nahi dugunak, jadanik euskaraz bizitzeko hautua egin dugunak eta geure eguneroko jardunean hori praktikan jartzen dugunak eta hori metatzen joan behar dugu”.\nGizartearen arlo desberdinetan lanean ari direnei aurkeztu zaie dinamika, helburua baita bizitza sozialeko eremu desberdinetan euskaraz bizitzeko nahiak lekua izan dezan eta aldi berean euskaraz bizitzeko nahia esparru desberdinetan ikustaraztea eta aldarrikatzea. Hor kokatzen dira, besteak beste, film laburren lehiaketa, Hizkuntzaren keinua liburu kolektiboa, zeinaren baitan 25 idazlek eta 26 ilustratzailek espresio artistiko desberdinak erabiliz euren euskaraz bizitzeko nahia aldarrikatu zuten eta baita orain aurkeztutako herri-lasterketak ere.\nIrailaren 22an izango da ekimena. Esan bezala, Euskal Herriko hainbat herritan. Oraindik zehazte lanetan ari bagara ere, 50tik gora herritan egingo dira herri-lasterketak. Familia giroan lasterka egiteko gonbita luzatuta, ibilbideak ere guztiontzat moldatutakoak izango direla aipatu du Sakanako herri-lasterketa antolatze lanetan ari den Eneka Maizen.\nEkimenaren helburuaren inguruan ere aritu da Maiz. “Ekimen honen bitartez, euskaraz bizitzeko nahia agertu nahi dugu, batetik; jarduera euskaraz egin nahi dugu; talde-lana sustatu nahi dugu, ez baitira lasterketa lehiakorrak izango. Familia giroan egiteko moduko ekimena aurkezten dizuegu. Famili artean lasterka egin, euskaraz noski eta ongi pasatzeko gonbitea da egiten duguna. Kirola egiteko deia luzatuz eta hortaz, ekimen osasungarria da aurkezten dizueguna”, esan du.\nHerri-lasterketetan parte hartu ahal izateko, beharrezkoa izango da izena ematea. Izen-ematea irailaren 1etik aurrera egin ahal izango da eta bi bide egongo dira horretarako: interneten www.euskarazbizinahidut.org webgunean eta lasterketak antolatuko diren herrietan bertan; lasterketa-egunean bertan ere aukera izango da. Bi aukera egongo dira izena ematerako orduan eta prezioa ere horren baitakoa izango da: haurrei dagokienez, euskaraz bizi nahi dut kamiseta eskuratu nahi baldin badute, 7 euro ordaindu beharko dute eta kamisetarik gabe 2euro. Helduen kasuan ere bi aukera egongo dira: kamiseta eskuratu nahi izatekotan 10 euro ordaindu beharko dituzte eta 5 euro berriz, kamisetarik hartzen ez baldin badute.\nEuskaraz bizi nahi duten herritarrei dei egin die Kontseiluak ekimenean parte har dezaten. Izan ere, “milaka herritarrek euskaraz bizitzeko erabaki sendoa erakusten badugu, euskaraz bizitzeko baldintzak lortuko ditugu, eta berandu baino lehen euskaraz biziko gara, herri hau euskaraz biziko da. Lasterketen bitartez, aukera izango dugu, ehunka, milaka herritarrek, aldi berean, euskaraz bizitzeko nahia ozen aldarrikatzeko”, adierazi du Kontseiluko kideak.\nLasterketei buruzko informazioa www.euskarazbizinahidut.org webgunean kontsultatu ahal izango da. Aurrerago ere www.lasterketak.com webgunean ere informazioa hedatuko da.\neuskara, herri-lasterketak, kontseilua\nAltxamendu faxistaren urteurrenean, "Gerra Aiaraldean" monografikoa aiaraldea.com atarian


Tokiko Agenda 2030eko Ekintza Plan\nTokiko Agenda 2030eko Ekintza Plan berria onartu da, Getxoko udalerriko jasangarritasunaren oinarriak biltzen dituena\n- Garapen Jasangarrirako Tokiko 2030 Agendaren Ekintza Plana\nGobernu Batzordeak oniritzia eman dio Garapen Jasangarrirako Tokiko 2030 Agendaren Ekintza Planari, hurrengo hiru urteetan garatzeko, hau da, 2023. urtera arte. Hain zuzen ere, Tokiko 2030 Agenda Getxok duela 16 urtetik udalerrian ezarri duen Tokiko Agenda 21en jarraipena da. Nazio Batuen kide diren estatuen konpromisotik sortutako ekintza-plana da, eta pertsonen, planetaren eta oparotasunaren babesa zaintzea du helburu nagusia. Programak Garapen Iraunkorreko Helburuak (GJH) lantzen ditu, 17 helburu, neurri batean Tokiko Agenda 21eko konpromisoak jasotzen dituztenak, eta, era berean, lortu beharreko 169 helburutan banatzen dira.\nUdalak, Tokiko Ingurumen Foroak bultzatuta, Tokiko 2030 Agendaren Ekintza Plan berria idatzi du, Amaia Agirre alkatearen arabera, “udalerriko ingurumen-, ekonomia- eta gizarte-politikak irizpide iraunkorrekin integratzean oinarritutako udal-plan estrategikoa. Planak 5 ildo estrategiko, 18 programa eta 65 ekintza ditu, eta horiek udalerriko jasangarritasunaren oinarriak biltzen dituzte”.\nTokiko Foroko eragile sozioekonomikoek landu dituzte ekintzak, eta iraunkortasunarekin zerikusia duten udal-arloek berrikusi, aztertu eta lehenetsi dituzte: Hirigintza, Ingurumena, Azpiegiturak eta Zerbitzuak, eta Komunikazioa. Jarraipen-plan batek ekintzen betetze-maila ebaluatuko du, Eusko Jaurlaritzako Ingurumen Sailak eta IHOBE Ingurumen Jarduketarako Sozietate Publikoak proposatutako adierazleen arabera.\nJoseba Arregi Ingurumeneko Hiri Zerbitzuetako eta Ingurumen Kalitateko zinegotziak azaldu duenez, “planak iraunkortasunarekin zerikusia duten ekintzak garatzen ditu, batez ere hiri-inguruneekin zerikusia dutenak. Hainbat gai, hala nola, jasangarritasuna hiri-hondakinen kudeaketan, uraren eraginkortasuna eta energia-baliabideen hobekuntza, naturaguneak berreskuratzea eta mantentzea, hirigintza-planeamendua edo herritarrek etxebizitza bat eskuratzea”.\nPlanaren bost ildo estrategikoak hauek dira:\n1- Udal-kudeaketan jasangarritasun-irizpideak sartzea. Besteak beste, honako hauek proposatzen dira: Udala iraunkortasunean erreferente izateko mekanismoak ezartzea; udal-erosketako eta -kontratazioko prozesuetan irizpide jasangarriak txertatzeko aurrerapausoak ematea; udal-langileak ingurumenaren eta/edo iraunkortasunaren arloan sentsibilizatzea, gaitzea eta prestatzea; eta ingurumen-foroei jarraipena ematea.\n2- Ingurumen-kalitateari buruzko informazioa hobetzea, informazio hori eskuragarriagoa eta errazagoa izan dadin, eta herritarren parte-hartzea sustatzea. Udal-politikaren alderdi giltzarri guztietan parte hartzeko mekanismoak ezartzea, udaleko langileak eta herritarrak parte hartzeko prestatzea eta iraunkortasunaren arloan sentsibilizatzea: Eskolako 2030 Agenda programarekin jarraitzea, ikastetxeen irteera ekologikoak, Ingurumen Aretoari jarraipena ematea eta Aste Berdea ekimena sustatzen jarraitzea.\n3- Hirigintza jasangarrian aurrera egitea: haren garapena sustatzea (HAPOa jasangarritasun-irizpideen arabera onartzea eta herritarrentzako gune berriak sortzea…); etxebizitza eta bizitegi-kalitatea eskuratzea (alokairu eskuragarria sustatzea, bereziki gazteentzat, etxebizitza babestuak sustatzea eta eraikitzea, lankidetza-etxebizitzen eredu berriak ezartzea, etxebizitza hutsen erabilera sustatzea eta etxebizitzen birgaitzea eta hiri-birsorkuntza sustatzea); berdeguneak garatu eta hobetzeko programa (lorezaintzako eredu naturalagoa eta ekologikoagoa ezartzea, plazetan berdeguneak, lorategiak eta zuhaitzak zabaltzea, lagun egiteko animaliak aisialdirako espazio egokiak eskaintzea…); mugikortasun jasangarria sustatzea (bidegorrien sarea zabaldu eta hobetzea, mugikortasun pertsonaleko ibilgailuen erabilera erraztu eta arautzea, trafikoa eta aparkalekuen kudeaketa hobetzea, bizikleta alokatzeko sistema publikoa indartzea…); eta irisgarritasun unibertsal iraunkorrerantz aurrera egitea (berrurbanizazioa, oinezkoari lehentasuna emateko, eta administrazio-, merkataritza- eta hondartza-zentroetara erraz iristeko moduko loturak).\n4- Natur balioak, biodibertsitatea eta udalerriko paisaia babestea. Itsasertza babestu eta berreskuratzea proposatzen da (Galeako txilardiak berreskuratzeko proiektua, Azkorriko apo lasterkariaren babesa…). ); Bolueko hezegunea eta uretako ekosistemak babestu, hobetu eta sustatzea; natur intereseko eremuak babestu eta berreskuratzea (natur inguruneari buruzko informazio- eta prestakuntza-kanpainak, landare inbaditzaileen kontrola, azpiegitura berdeak bultzatzea eta bidexken sarea sortzea…).\n5- Azkenik, bosgarren ildoa ingurumen-kalitatearena eta baliabideen erabilera iraunkorrarena da. Horretarako, Klima-aldaketaren Aurkako Udal-Plana egingo da; ura aurreztea sustatuko da (hornikuntza- eta saneamendu-sareak hobetzea…); hondakinen kudeaketa jasangarria egingo da (birziklatze-sistema berriak ezartzea hobariaren bidez, autokonpostajea sustatzea, sentsibilizazio-kanpainak…); udalerriko kalitate akustikoa kontrolatuko da (zirkulazioko eta tabernetako zarata-emisioak kontrolatzea eta zarata-mapa berrikustea); energia-eraginkortasuna hobetuko da eta energia berriztagarriak sustatuko dira (argiteria publikoaren eraginkortasuna hobetzea, energia berdea %100 kontratatzen jarraitzea, udal-ibilgailuak ibilgailu elektrikoekin eta/edo gasekin ordeztea, elektrolinerak instalatzea…); eta kutsadura elektromagnetikoa kontrolatuko da (Ministerioaren antenen inbentarioaren kontrastea eta jarraipena eta neurketa berriak).\nTokiko iraunkortasun-adierazleen bilakaera\nGetxoko planetan 2006. eta 2018. urteen artean ezarritako tokiko iraunkortasun-adierazleen bilakaerari dagokionez, emaitzak positiboak izan dira. Adibidez, aldi horretan, hondakinen sorrera, eta bereziki errefusaren frakzioa, 14 puntu jaitsi zen azken bi urteetan, eta birziklatze-tasa %10 igo zen azken hamar urteetan, eta %31,3ra iritsi zen 2018an. Era berean, Getxon energia berriztagarrien ekoizpena urtez urte handitzen ari da, urteko elektrizitate-kontsumoa murrizten ari da, oro har, 2016. urteaz geroztik, bai eta uraren guztizko kontsumoa ere (nabarmendu behar da banaketa-sareko galerak gutxitzen ari direla, nahiz eta etxeko kontsumoa handitu egin den). Jauzi esponentziala izan zen energia-ziurtagiria duten eraikinei dagokienez, 2016. urteaz geroztik, eta 11.090 eraikin izatera iritsi zen 2018an. Hau da, etxebizitzen %33k ziurtagiria zuten. Bestalde, hiriko airearen eta bainatzeko uren kalitatea ona da, eta zarataren eragina txikiagoa izan zen 2017tik 2018ra etxeetan eta tabernetan; bide publikoan eta garajeetan, berriz, igo egin zen. Udalerriaren azalera babestua handitu egin zen, eta kutsatuta egon zitekeen lurzoruarena, berriz, gutxitu. Guztira, 146 hegazti-espezie ezberdin zenbatu dira Bolueko hezegunean, dortoka kopuruak ere gora egin du eta apo lasterkariak ugaltze-mailari eutsi dio.\nMugikortasunari dagokionez, herritar gehienek (%41) normaltzat edo ontzat jo zuten 2018an udalerriko zirkulazioa eta mugikortasuna. 2018an, Getxok 25,4 km zituen egokituta bizikletentzat, eta 150 udal-bizikleta eta horientzako 13 geltoki eta 179 aparkaleku zeuden.\nBeste ondorio batzuen arabera, ordea, Getxoko biztanleria jaitsi egiten da, eta 65 urtetik gorako biztanleen pisua EAEko batez bestekoa baino handixeagoa da. Herritarrentzako arazo nagusiak aparkalekuak, garbiketa eta etxebizitza ziren 2017an, eta etxebizitza babestuen eskatzaileen kopurua handitu egin zen.


HZPC: lurzoru osasuntsuaren garrantzia - Potatoes News\nHZPC: Lurzoru osasuntsuaren garrantzia\nHZPC-k batean dio azken albistea enpresako ekoizleek inork baino hobeto ezagutzen dutela: lur osasuntsu bat funtsezkoa da patata on hazteko. Baina lurzoru osasuntsu batek gehiago eskaintzen du. Iraunkortasunaren arloan HZPCren zutabe nagusi guztietan laguntzen du.\nHZPC Herbehereetako Groningeneko Usquert-eko Pieter Klaas Westerhuis mahastiarekin izan zuen solasaldiak hori baieztatzen du: “Ez dugu arazorik atzean utzi nahi hurrengo belaunaldiek konpontzeko”.\nPieter Klaas Westerhuis-en familia negozioak 200 urte baino gehiago daramatza. Baserriko 6. belaunaldia da eta 1993az geroztik hazi-patata hazten ari da Herbehereetako Wadden eremu handienetako batean. Nekazaritzarako ezagutza eta grina behin eta berriz transmititu dira eta hurrengo belaunaldia prest dago orain. Bere semea Pieter familia enpresan sartu zen iaz. Biak sinetsita daude lur osasuntsu baten garrantziaz. Eta Pieter Klaasek hazi-patataren hazkuntzari eta iraunkortasunari buruzko bere ezagutza, esperientzia eta ikuspegia partekatzea maite du.\n1996an, Pieter Klaasek lurzoruari eta ongarriei buruzko ikastaro bat egitea erabaki zuen. Gaur egun oraindik erabilgarriak diren ikuspegiak lortu zituen. Pieter Klaas: «Ikasi nuen lehen gauzetako bat sustrai sakoneko laboreak erabiltzea izan zen, garia adibidez. Horrek lurzorua trinkotzea eragozten du. Uzta baten ondoren garia hazteko erabakia laboreen txandaketa plan baten parte da. Plan mota hau ekoizleek erabiltzen dute lurzoruaren kalitatea altua mantentzeko. Sustrai sakoneko laboreak erabiltzeaz gain, ongarritzea ere oso faktore garrantzitsua da. Pieter Klaasek animalien ongarriak erabiltzen ditu batez ere, ongarri artifizialak baino lurrarentzat hobeak direnak.\nPieter Klaas: «Animalien ongarrien abantailetako bat nitrogenoa ez ezik, beste mineral asko ere badituela da. Animalien ongarri egokiarekin, zizarez, lizunez eta bakterio onez betetako lurzoruaren bizitza ona sortzen duzu. Animalien ongarri mota desberdinak erabiltzen ditugu. besteak beste, oilasko ongarri, zaldi ongarri aberatsa eta minda (behien ongarriaren zati hezea). Minda hori lurzoruan sartzen dugu garia hazten ari denean, uzta 10 cm inguruko altuerara iritsi denean. Hazten ari den labore batean injektatuz, oso isuri gutxi sortzen dira eta gari landareek ernalketa mota horri aurre egin diezaiokete. Baldintza egokietan, efektua egun gutxiren buruan galtzen da.\nDelphyko aholkulari batekin batera, Pieter Klaasek lurzoruaren kalitatea ikertzen du. Besteak beste, materia organikoaren, klarionaren eta pH mailaren presentzia aztertzen dute. Ikerketa horretatik abiatuta, ernalketa plana egiten dute. Horri esker, lurzorua mantenugai egokiak hornitzeko gai dela ziurtatzen dute.\nPieter Klaas: “Hemengo lurra buztinezkoa da; buztinezko partikulaz beteta dago.Hori logikoa da lur hau polder bat delako eta izango baita beti. Urte askotako esperientziak "gure" lurzorua sakonki ulertzen utzi digu. Ezagutza horrek lurzorurako zein patata barietate diren aproposak jakitea ere esan nahi du».\nGarco van der Berg HZPCko landa-langilearekin batera, Pieter Klaasek zein barietate hazi behar diren eztabaidatzen du.\nPieter Klaas: “Garrantzitsua da hau elkarrekin egitea. Garcok HZPCn sarearen ezagutza du eta oso ondo daki merkatuak zer eskatzen duen». Vivaldi eta Innovator gain, Memphis eta La Vie barietateak hazten ari dira azken urteotan. “Barietate hauek hazten ditugun lur osasuntsuarekin konbinatzeak erresistentzia maila ona bermatzen du; patatak ez dira hain sentikorrak birusekiko, bakterioekiko eta Phytophthora. Gainera, etekina handia da».\n1 milioi dolarreko inbertsioa bilatzen du uretan: Arizona Governor Delivers\nEstatuaren azken egoera


Mugimendua analizatzeko laborategia | Tecnalia\nMugimendua analizatzeko laborategiak duen teknologiari esker, giza mugimenduaren analisi zehatza egin daiteke; bereziki, gaixotasun neuromuskularrak dituzten pertsonena. Emaitza horiek aplikatuta, tratamendu eta gailu medikoak optimiza daitezke.\nDonostiako 3. egoitza\nKalte motorrak dituzten pazienteen bizi-kalitatea hobetzeko tresnak garatzen dira gure laborategian. Hemiplegia (iktus baten ondoren), arantza bifidoa edo disfuntzio neuromuskularrak dituzten pazienteak izan daitezke, besteak beste.\nHalaber, teknologia berriak garatzen dira, sektoreko enpresek egindako prototipoen saiakuntzak egiten dira, eta errehabilitazio-tratamenduak pertsonalizatzen dira.\nLaborategiak 90 m2 ditu giza gorputzaren mugimendua aztertzeko eta analisi biomekanikorako. Ekipamendu hauek daude laborategian:\nSimi Shape 3D plataforma: mugimendua harrapatzeko markatzailerik gabeko sistema optikoa, abiadura handiko 8 kamerakoa; siluetaren bidez ateratzen ditu posizioak.\nCodamotion plataforma: mugimendua harrapatzeko doitasun handiko markatzaile infragorriekiko sistema optikoa. Landa-azterketetarako ekipamendu eramangarria.\nRYSEN (Motek) sistema: neurorrehabilitaziorako azterketa eta terapiak egiteko plataforma. Ekipamendu berritzaile bat da, indar bertikal eta horizontalak eragiten dizkiena pazienteei ingurune seguru batean. Erabilera medikorako ziurtagiria du.\nAzelerometriako plataforma (STT): inertzia-sentsoreetan oinarrituta analisi biomekanikoak egiteko eta denbora errealean neurtzeko wireless sistema.\nAnalisi biomekanikoko softwarea (Odin, iSens, Simi).\nTrigno Avanti plataforma (Delsys), elektromiografia haririk gabe erregistratzeko.\nIndarra neurtzeko plataformak (AMTI, BTS).\nPresioak neurtzeko plataformak (Tekscan).\nNeuroingeniaritzaren katalogoa (ingelesez)\nGiza mugimenduaren azterketa sakona egiteko laborategia\nMugimendua aztertzeko laborategia (ingelesez)\nSeinale fisiologikoen laborategia


Lumière Institutuak ereiten du han loratzen den hazia, Premier Film kalean dagoen eraikinaren inguruan. Han, hain zuzen ere, han filmatu zen La Sortie de l´usine Lumière à Lyon (Salida de los obreros de la fábrica en Lyon, Louis Lumière, 1895) izenburuko film iniziatikoa, eta gutxik bezala islatzen du museo bizi eta aktiboaren ideia. Izan ere, ikertzen eta berrasmatzen duen laborategia da, ezagutza metatuaren eta etengabeko ikasketa eta programazioaren bitartez. Gainera, irekita dago lehen aldiz ezagutu genuenetik haren espiritu liluragarriarekin kutsatuta gauden guztiontzat. Ahazteko edo galtzeko zorian egon daitezkeen filmak etengabe zaharberritzeko ardura dute han; film mutuak erreskatatzen dira, beti desagertzeko edo inork ez ezagutzeko arriskuan baitaude; arreta eskaintzen zaie zaharberritzeko beharra edo bigarren aukera bat behar duten lan garaikideei; eta, luzaro ahaztuta egon ostean, egindako lorpenak berreskuratzea merezi duten zinemagileak sustatzen dira, hala nola André Cayatte eta Gilles Grangier.\nHiruhileko honetan Euskadiko Filmategian hasiko diren Lumière Saioetan, lan bikain eta erakargarri horren berri eman nahi da, Lumière Institutuaren historiako lehen film garrantzitsuen bidez eta alderdi askotarikoak erakutsiz. Profesional handien eta, batez ere, zinemaren eta haren dibulgazioaren zaleen eskutik helduko zaizkigu filmak.\nBertrand Tavernier, iaz zendu zena, Lumière Institutuaren presidente historikoa da. Erakundearen bereizgarri den jarreraren sustatzaile izan zen, eta gutxik bezala erakutsi zuen zinemarekiko zaletasuna, nola zuzendari eta gidoigile gisa, hala ikertzaile eta dibulgatzaile sutsu gisa. Horregatik, Lumière Saio hauek Lyongo zinemagilearen film enblematikoenetako batekin hasiko ditugu, L´horloger de Saint-Paul (El relojero de Saint-Paul, 1974) Tavernier-en lehenengo filmarekin, zinema beltzari jarri zion arretaren adierazgarri baita, besteak beste. Egungo presidentea Irène Jacob aktorea da, karteleko protagonista. La double vie de Véronique (La doble vida de Verónica, Krzysztof Kieślowski, 1991) zinema garaikidearen maisu-lanean egin zuen aktore-lan ikusgarria aurkeztera etorriko da. Thierry Frémaux, Cannesko Jaialdiko zuzendaria, beste lyondar bat Lumière Institutuaren alma matera da. Haren Lumière ! L´aventure commence (¡Lumière!, comienza la aventura, 2016) filmean, zinematografoaren asmatzaileek egindako lehen filmak zaharberritu eta horien inguruko ikuspegi berria eskaintzen da, eta hala, erakundearen estiloa zehazten: zorroztasuna eta suhartasuna.\nLumière Institutuaren eta Jaialdiaren beste bereizgarri bat adiskidetasuna da: zinemagileak eta zinemagintzako bestelako profesional eta adituak elkartzen dituen ziklo, eztabaida eta aurkezpenak antolatzen dira. Hala, Clint Eastwoodek Il buono, il brutto, il cattivo (El bueno, el feo y el malo, 1966) aukeratu zuen jaialdiaren lehen edizioa ixteko 2009an. Jerry Schatzberg Lumière Institutuaren beste lagun bat da, eta merezi du Scarecrow (El espantapájaros, 1973) filma berreskuratzea, Ipar Amerikaren erretratu gordin onenetako bat baita, bazterreko bi pertsonaiaren bidez azaldua: gogoangarriak dira Gene Hackmanen eta Al Pacinoren interpretazioak. Wim Wenders alemaniarra Lumière Institutuaren jardueretan parte hartzera gonbidatu zen lehen zinemagileetako bat izan zen, Alicie in den Städten (Alicia en las ciudades,1974) filmarekin. Ezohiko road movie bat dugu, guztiz modernoa, nahiz berrogeita hamar urte igaro diren estreinatu zenetik.\nLumière Institutuaren beste jarduera-ildo bat emakume zinemagileen lana berreskuratzea eta historian behar duten lekua ematea da, Histoire permanente des femmes cinéastes atalaren bitartez. Esate baterako, Larissa Chepitko, Kinuyo Tanaka eta Jane Campion (2021eko Prix Lumière saria jaso zuen) eman dira ezagutzera, bai eta Ida Lupino aktore eta zuzendaria ere, zeinaren The Bigamist filma emakumeen inguruko tabuak eta matxismoarekin loturiko gaiak jorratzera ausartu baitzen1953an, Estatu Batuetako zinemaren ertzetan.\nTeknologia digital paregabea erabiliz eta jatorrizkoa erabat errespetatuz zaharberritu ditu filmak Lumière Institutuak. Frantziako zinemako zenbait klasiko handi erreskatatu ditu horrela, oraindik ere liluratzen jarraitzen dutenak, beren ausardia estetiko eta tematikoarengatik: hori da, adibidez, Henri-Georges Clouzot-en Le corbeau (El cuervo,1943) drama beltz zirraragarriaren kasua. Fronte Popularraren ilusioak islatzen ditu filmak, inolako aldarrikapen politikorik egin gabe, giza izaeraren zapore gazi-gozoa eta utopiaren mugak bakarrik bilatuz: La belle equipe (Camaradas, 1936), Julien Duvivier handiaren film onenetako bat. Jean-Pierre Melville ere frantziar zinemagile handienetako da; haren filmen artean, L´armée des ombres (El ejército de las sombras, 1969) lana aukeratu da, Frantziako erresistentziaren deskribapen lehor eta hunkigarria.\nLumière Institutuaren kolaboratzaileen sare entzutetsuarekin bat eginik, Martin Scorsesek, Lyonera egin zuen bisitetako batean, adierazi zuen The Red Shoes (Las zapatillas rojas,1948) izan zela txikitan berarengan eta zinemari buruzko bere ikuskeran eraginik handiena izan zuen filmetako bat, kolorearen tratamenduagatik besteak beste; britainiar zinemaren eta Michael Powellen film garrantzitsuenetakotzat jo zuen. Urrats harmonikoak dira, inondik ere, Lumière Institutuak ematen dituenak, zinemaren garai eta lurralde guztiak lotuz eta ballet liluragarri eta agortezina osatuz.\n2022/04/07 - 2022/06/28\nEuskadiko Filmategia, Institut Lumière, Donostia Zinemaldia\nZikloaren emanaldiak: Lumière emanaldiak


Covid-19-ari aurre egiteko tokiko merkataritza, zerbitzu eta ostalaritza sektoreetan ekonomia indarberritzeko diru-laguntza (S-33)-ITXITA\nAzpeitiko merkataritzaren, zerbitzuen eta ostalaritzaren sektoreetan Covid 19ri aurre egiteko jarduera ekonomikoa prestatzeko inbertsioak, ekipamenduak eta azterlanak egiteko diru-laguntzak.\nDiru-laguntza horien helburua da tokiko jarduera sustatzea eta suspertzea, sektore horien jarduera ekonomikoari, enpleguari eta lehiakortasunari eutsi ahal izateko, biek aurre egin diezaieten Covid19ak eragindako krisiak eragindako ondorioei.\nDirulaguntzaren onuradunak izan daitezke beren kontura lanean diharduten pertsonak edo autonomoak, baita enpresa txikiak ere, beren forma juridikoa edozein dela ere, 15 langile baino gutxiago badituzte eta txikizkako merkataritzaren nahiz ostalaritzaren sektoreetan badaude. Horrez gain, urteko negozio-zifrak ez du 1 milioi euro gaindituko (1/1993 Foru Dekretu Arautzaileak, apirilaren 20koak, Jarduera Ekonomikoei buruzko Zergaren testu bategina onesten duenak, 5.1.c) artikuluan xedatutakoaren arabera, jarduera ekonomikoei buruzko zergaz salbuetsiak dauden zergadunak).\nEskaera aurkeztean, onuradunek hurrengo baldintza hauek bete beharko dituzte:\n• Azpeitiako jarduera ekonomikoei buruzko zergaren matrikulan, txikizkako merkataritzaren eta ostalaritzaren sektoreei dagozkien epigrafe ekonomikoetan, alta emanak egongo dira.\n• Foru Ogasunarekiko eta Gizarte Segurantzako Diruzaintza Orokorrarekiko betebeharrak egunean dauzkatela egiaztatu beharko dute, eta baita Azpeitiako Udalarekiko betebeharrak ere.\n• Dirulaguntzei buruzko Lege Orokorrak 13. artikuluko 2. eta 3. ataletan aurreikusitako debekurik ez dute izango.\nS-33 Eskaera orria S-33\nEskaera orriarekin batera, honako agiri hauek aurkeztu beharko dira:\n• Eskaera ordezkari legalak egin badu, ordezkaritza baimena aurkeztu beharko du (ahalordeak pertsona juridikoen, sozietate zibilen, ondasun komunitateen edo nortasun juridiko propiorik ez duten bestelako entitateen kasuan).\n• Errolda-egoeraren ziurtagiri eguneratua, adierazten dituena jarduera ekonomikoa, alta data, helbide fiskala eta, hala badagokio, jarduera garatzeko lokala.\n• Kontu korronteko titularitatea egiaztatzen duen ziurtagiria.\n* Azpeitiko Udalak automatikoki eskuratuko ditu beste administrazio batzuetan dauden dokumentuak, salbu eta eskatzaileak ekintza hori berariaz baimentzen ez badu.\nBITARTEKOTZAKO PLATAFORMATIK ESKATUKO DIREN ZERBITZUAK\nGizarte Segurantzaren Diruzaintza Nagusia: Gizarte Segurantzako betebeharrak egunean izatearen kontsulta.\nG.F.A.: Zerga-betebeharrak egunean izatearen kontsulta.\nG.F.A: ekonomia-jardueren gaineko zergaren epigrafeak kontsultatzeko zerbitzua.\n-Eskaera eta dokumentazioa erregistratzea\n-Instrukzio-fasea: aurkeztutako dokumentazioa aztertu eta egiaztatzea, eta idazkaritza-sailak egin beharreko balorazioa eta txosten teknikoa egitea.\n-Ebazpena ( Udaleko webgunean argitaratuta jakinaraziko da )


Eskualdeen arteko kultur proiektu europarra lantzeko zuzendaritza batzordearen bigarren bilera - Eurorégion Nouvelle-Aquitaine, Euskadi, Navarre\nEurorégion Nouvelle-Aquitaine, Euskadi, Navarre > Berriak > Artikuluak > Euroeskualdea > Eskualdeen arteko kultur proiektu europarra lantzeko zuzendaritza batzordearen bigarren bilera\nEskualdeen arteko kultur proiektu europarra lantzeko zuzendaritza batzordearen bigarren bilera\nJoan den urtarrilaren 29an, Nafarroan elkartu ziren Akitania Berria Euskadi Nafarroa Euroeskualdea, Pirinioak-Mediterraneoa Euroeskualdea eta Nafarroako Gobernuko, Eusko Jaurlaritzako, Akitania Berria Eskualdeko, Okzitania Eskualdeko, Balear Uharteetako Gobernuko, Kataluniako Gobernuko eta Mosa-Rin Euroeskualdeko ordezkariak, eskualdeen arteko kultur proiektu europarra lantzeko asmoz. Mugaz gaindiko artisten jardunean eragingo duten kultur proiektuak sustatu eta garatzea du helburu zuzendaritza batzordeak.\n2019ko azaroan egin zen lehen bilera hartan, hiru lan-ardatz zehaztu ziren: a) gizarte eta lurralde inklusioa; b) emakumeen rola; c) artisten mugaz gaindiko mugikortasuna.\nHiru eskualdeetako gobernuek iritziak nahiz esperientziak partekatu eta ekimenaren abantailak nahiz desabantailak aztertu zituzten. Eta azterketaren ondoren, lurralde guztietan aitzindari izango den ekimen horren garrantzia aitortu zuten batzordekideek. Lan ildo hau 2020 ekitaldi osoan zehar luzatuko da, Europako proiektuen hurrengo deialdietan ekimenak aurkeztu ahal izateko.\nMosa-Rin Euroeskualdeak antzeko proiektu bat abiarazi du eta bere esperientzia partekatuko du Euroeskualdeko NAEN eta Euroeskualdeko EPMrekin.


Kezka metaliterarioa – Fito Rodriguez\nidazlea / itzultzailea\nIrakaslea / ikerlaria\nBIDEOAK / AUDIOAK\nmarzo 28, 2020 / AZKEN PROPOSAMENAK / 0 Comments\nHeptameron dugu Angulemako Margaritak, Nafarroako Enrike II.aren emaztea izan zena, bere garaian Deccameronen erabilitako moduko egituraz landutako errelato sorta. Nafarroako Erresumaren inguruko gaztelu batean (Cauterets herrian) elurtea dela medio zazpi jardunaldiak atera gabe bizitzera behartutako bost zaldunek eta beste hainbeste “emaztek” istorio batzuk elkarri kontatzen dieten narrazio bilduma da. Apez, dama eta benetako emazteen kontakizunak biltzen dituzte 72 errelatok. Alde batetik ironiaz eta bestetik gordinkeriaz azaldurik daude denak. Hasieran batean, 1558an, 67 eleberri besterik ez ziren haiek eta, ustez, anonimoa zen testua baina, urte bete pasa ondoren, berak sinaturiko liburu gisa kaleratu zen. Testuaren gaia maitasuna da: erromantzeak, desleialtasunak, engainuak edo isekak, lizunkeria, apaiz eta fraideen lizuntasunari egindako kritika gogorrak agertzen dira bertan hizkuntza literario modernoaren hastapena izanik. Ez da ahaztu behar liburua kaleratu eta urteak pasa ondoren Shakespearek berak “Navarre shall be the wonder of the world” esaera ospetsua idatzi zuela, Margarita erreginaren gorte errenazentista hura gogoratuz. Gurera ekarrika, beraz, ezinbesteko altxorra dugu euskara literarioaren hutsuneak osatzen laguntzeko.\nHeptameronen (Cauterets herrian elurtea zela medio zazpi jardunaldiak atera gabe bizitzera behartutako bost zaldunek eta beste hainbeste “emaztek” kontatutako istorioak…) konfinamendu batean sortu zen. Gaur egun Bernard Minier idazle frantsesak toki zuri beretsuan, Cauterets herrialdean, kokatzen ditu bere eleberri beltzak (M, le bord de l’abîme- M. Amildegi ertzean) askotan telebista seriak bihurtuta. Bernard Minierrek haurtzaroa igaro zuen Montréjeaun, Pirinioen ondoan. Tarbes eta Toulousen ikasi zuen, eta urtebete eman zuen Espainian. Lehen eleberria argitaratu zuen, (Glacé). 2011n arrakasta handia izan zuen. Dozena bat hizkuntzatara itzuli da.\nIzotz azpian Martin Servaz jarri du eszenan, Toulouseko poliziako Brigada Kriminaleko komandantea, oso gizatiarra eta kultura handikoa. Gustav Mahlerren musika maite du. Haren sinfoniek sarri entzuten dute, eta Pirinioetako herri txiki batean gertatutako krimen beldurgarriak argitu behar izan ditu.\nMargarita Nafarroakoak idatzitako errelato bilduman literatura modernoaren oinarria ezarriz, hau da hala hizkuntza berezitua nola gai eta garai modernoaren hastapenetan ( Errenaisantzan eta giro erasmista batean). Erabilitako hizkuntza frantsesa izanda ere ezin esan aipatu hizkuntza horren sehaska jo izan ohi den Tourseko eta Angulemako orduko frantsesa berdinak zirenik, aitzitik, Pirineo ondokoa are desberdinagoa zen (Heptameron jatorrizkoenean nabaria da oso) eta amodiozko literaturan (literatura probentzalari esker) askoz aberatsagoa.\nZergatik XVI. mendeko konfinamendurako literaturaren gaia erotikoa da eta, hizkuntza aldetik behintzat, oso sortzailea XXI. mendekoa beldurrezkoa dugu eta hizkuntza estandarizatuan?\nKezka metaliterarioa izan arren, konfinamendu sasoiotan lasai pentsatzeko gaia ere izan daiteke…\n© Fito Rodriguez


Zer da PCPorn.Games?\nPCPorn.Games handienetako bat da, play free porn jokoak inguruan onenetako bat, jolas-komunitate abiarazi! Egunero, milaka pertsona etorri PCPorn.Games arakatzeko, gure hainbat agertoki, pertsonalizatu beren sexu pertsonaia eta saiatu guztiak bete gure free sexy bilaketak.\nEz dut ordaindu play PCPorn.Games?\nPCPorn.Games free to play da, eta beti izango da. Gure taldeak konpromisoa hartu du bermatuz gure izenburua da erabat gaiaren inguruan freemium eredua, baina erosketa guztiak izatea erabat aukerakoa. Beraz, laburbilduz, ez duzu behar ezer erosi, baina ezin duzu laguntza gurekin nahi baduzu.\nGaude behartuta hainbat joko lizentzien gorputzak mundu osoko bakarrik ematen gure joko duten pertsonak dira, 18 urtetik gorako. Aurre egiteko adingabe gizabanako sartzeko saiatzen PCPorn.Games, dugu erabilera berezia kreditu-txartela autentifikazio-sistema egiaztatzeko adina jokalari guztiak.\nBa al dago benetako jokalari barruan PCPorn.Games?\nJolastu ahal izango duzu PCPorn.Games bai askorentzako eta jokalari bakarreko formatua! Gehienak gure arreta ordaindu behar da, jokalari bakarreko esperientzia, baina ari gara plangintza oharra mordo bat ezaugarri berriak eta tresnak hobetzeko askorentzako jokatzeko ez oso etorkizun hurbilean, – stay sintonizatuta!\nBai. Baita laguntza iOS eta Mac, PCPorn.Games ere gaitasuna du pertsona Android gailuetan erreproduzitzeko. Beraz, betiere sarbidea izango duzu Chrome, Safari, Firefox edo, izango duzu ez gai gora kargatzen PCPorn.Games erabiliz edozein gailu, beraz, nahi duzun. Fantasiazko da gauza – benetan!\nGoian aipatu bezala, PCPorn.Games gaur egun edonork aukera ematen konektatzeko jokoa bada izan dute, Firefox, Safari eta Chrome edo edozein gailu.\nBai. Konexio PCPorn.Games eskaintzen da, HTTPS bidez. Dugu, halaber, bakarrik mantendu zure e-posta helbidea, erabiltzaile-izena eta pasahitza hash erregistro – hori da.\nEz dut ezer instalatu behar play PCPorn.Games?\nEz. Betiere, izan duzun bezala, Firefox, Safari edo Chrome nabigatzailea, ahal izango duzu play PCPorn.Games deskargatu gabe ezer zure gailua.


Betaurreko marka hau gizakiak bakarrik darabil. Gizakiak aspalditik jantziak dituenak, eta oso gutxi dira betaurrekoak kendu eta ikusteko beste begirada bat lortu dutenak. Beraz, ez dira norberak nahi duenean, hain errez kendu eta jarri egiten diren horietakoak.\nDuela hamar/hamabi mila urte sortu zituzten betaurrekoak, neolito garaian, hizkuntzaren hastapenekin batera, auto-kontzientzia lortzearekin batera. Orduan sortu zitzaion gizakiari nia, egoa. Ordura arte gu, geu, gutarrak zen gehiago, ni eta nirea baino. Badirudi talde-kontzientzia aurrekoagoa dela, klanetan bizi zirelako eta norberak baino garrantzi handiagoa zuelako taldeak. Euskaldunok, oraindik ere, badugu joera “gure Antonio” edo “gure Joxepa” esatekoa etxeko norbaitengatik hitz egiten ari garenean. “Gure” hori oso gurea dugu. Gizakiaren eboluzioan, eta hau azpimarratu nahi nuke, pauso garrantzitsua izan zen norbere buruaren jabe egin eta, azkenik, bere nortasuna lortzea. Hortik hasi zen norberaren auto-estimua ere. Auto-kontzientziaren ezaugarria ez da gizakiarena bakarrik. Auto-kontzientzia norbere burua ezagutzeko gaitasun bezala ulertuz gero, badira animalia batzuk, abere eta hegazti, ispilu baten aurrean euren burua ezagutzeko gaitasuna dutenak. Aipatu daitezke, adibidez: elefanteak, mika txoriak (korbidoak), tximuak… horietatik bakar batzuk, noski. Gaur egun, ezin daiteke horien auto-kontzientzia gizakiarenarekin konparatu, baina esan behar da gizakia ez dela bakarra.\n"Homo betaurrekoak jantzita ez zara sekula naturaren parte izango, zu eta natura bi izango zaretelako beti"\nHarrezkero, gizakiak dena beregandik, bere begiekin, bere bihotzarekin, dena beretik ikusten du; bere betaurrekoak jantzi ditu betirako. Ni, neu eta besteak, beste guztia, bi gauza desberdin dira. Gizakiaren adimenak horrela funtzionatzen baitu. Bere ezagutza ikuspegi kontrajarrietan oinarritzen da, hau zuria da hori beltza delako; hau handia da beste hori txikia delako; hau txintxoa da hori gaiztoa delako; eta abar. Horrela, guregandik at dagoen guztia, ni ez den beste guztia da. Nia ezin da nahastu beste inorekin, beste guztiarekin. Betirako banandu gara.\nBetaurreko horiek jantzita ditugun bitartean, gure egoismoa ezingo dugu gainditu. Gehiago oraindik, maitatzeko ere arazoak izango ditugu, maitatu aditzaren lehen pertsona ez baita galduko eta beti nik egiten dudan zerbait izango da, enpatia gabeko maitasuna. Nik egiten dudan hori zoragarria izan daiteke: lagundu, babesa eman, maitatu, eta abar, baina, nahiz eta ez konturatu, inkontzientziak niarekin lanean jarraitzen du. Buruaren garapena eta nia batera doaz eta burua lanean ari den bitartean egoa bultzatuko du beti eta, gainera, artista bat bada, egoa engainatzen, direnak eta ez direnak asmatuko ditu nahi duenean berak nahi duena egin dezagun. Sakonean meditatu nahi izanez gero, lehenengo burua isildu behar omen da.\nHomo betaurrekoak jantzita ez zara sekula naturaren parte izango, zu eta natura bi izango zaretelako beti. “Zaindu dezagun natura” esaten duzunean, zu, ez zaude naturan. Zuk, natura kanpotik zaindu nahi duzu. Gehiago oraindik. Nahiz eta esaldi altruista dirudien, ikuspegi egoista daukagu zera esaten dugunean ere: “A zer nolako mundua utzi behar diegun gure seme-alabei!”. Gure seme-alabak aipatzen ditugunean, gu geu aipatzen gara, niak hor jarraitzen du. Naturarekiko benetako harremana buruko ileetatik hasi eta hanka puntetaraino natura zarela sentitzea da, ez baitzara beste ezer, natura baizik (ulertuz, beti ere, den guztiaren parte zarela den guztiarekin)\nNaturarekin bezala, berdintsu gertatzen da erlijioekin ere, batez ere erdi-ekialdean sortu eta mendebaldean ezagutzen ditugun hiru erlijio handienekin eta horietatik sortutako beste guztiekin. Denak monoteistak izanik, urruti, zeruan dagoen Jainko batez hitz egiten dute, hura gurtu eta hari otoitz eginez. Xabier Letek aspaldi zioen Maiteaz galdezka bere hasierako kantan: “… urruti zegok hura, han bere zeruan, gu bakarrik utzirik umezurtz munduan”. Kristauak, Musulmanak edo Judutarrak eta horiengandik sortutako erlijioen jarraitzaileek homo betaurrekoak jantzita dituztela ziurta dezaket. Badakit jende multzo txiki bat, txikiegia zoritxarrez, betaurrekoak kendu eta beste era batetara ikusten hasi dela.\nZer edo zein izaki da ba gizakia bere Jainkoarekin aurrez aurre jartzen dena? Hori egiten duena betaurrekoekin doan seinale, nola bestela. Ni eta Jainkoa, bi pertsona. Zer naiz ba ni? Hau ez da gertatzen ekialdeko beste pentsamendu edo filosofia batzuekin. Ez dago betaurrekorik, ni eta gura (den guztiaren izatea) bat dira. Ez dago ni pertsonarik, dena da, ni barne. Ondorengo kontutxo honek ederki adierazten du. “Inkisizio garaietan, torturatzen ari ziren mistikoari galdetu zioten: – baina, zu nola zoaz kaletik jainkoa zarela esanez? Eta mistikoak erantzun zien: – nik ez dut sekula esan jainkoa naizenik, jainkoa ni dela baizik”. Bada garaia betaurrekoak kentzen hasteko!\nKanal hauetan artxibatua: Irakurleen gutunak | Erlijioa | Filosofia


Sakabanaketaren aurkako aldarria Zizurkilen - Zizurkil - Tolosaldeko ataria\nIñigo Terradillos 2014-05-24 17:03\nGoizean palan aritu dira neskak, eta ondoren, 18 bikote esku pilotan aritu dira pilotalekuan. Zimiterioan, berriz, paxaka erakustaldia egin dute. Bazkaltzeko 60 pertsona inguru elkartu dira, eta arratsaldean jarraitu dute pilota partidek. Palan jokatu dute, eta helduen esku pilota partidak ere izan dira, profesional ohiak ere aritu direlarik. Finalerako bost bikote onenak txokotan jokatuz sailkatu dira. Gipuzkoako finala ekainaren 29an jokatuko da Tolosako Beotibar pilotalekuan. Egun horretan, bazkaria ere egingo dute Zerkausian.


Fiskalak pixka bat jaitsi egin ditu 11 auzipeturen kontrako kartzela eskaerak, eta Antia eta Liguerzana absolbitzearen alde azaldu da | Euskal Herria | Berria.info\nAsteazkena, 2013ko maiatzak 22 - 23:10\nFiskalak pixka bat jaitsi egin ditu 11 auzipeturen kontrako kartzela eskaerak, eta Antia eta Liguerzana absolbitzearen alde azaldu da\nBederatzi lagunen kasuan espetxe zigor eskaera bederatzi urtetik seira murriztu du eta beste biren kasuan zazpitik bostera. Defentsak guztien absoluzioa eskatu du, haien kontrako frogarik ez dagoelakoan. Auzipetu denen izenean Amparo Lasheras mintzatu da, eta adierazpen askatasuna eta proiektu politiko guztien parte hartze askea aldarrikatu ditu. Gaur bukatu da epaiketa.\nBerria.info 2012-05-17 - 18:52:30\nEzker abertzalea, EA, Aralar eta Alternatibak epaiketa politikoa izan dela salatu dute\nVicente Gonzalez Mota Espainiako fiskalak D3M eta Askatasuna auziko 11 auzipeturentzako kartzela zigor eskaerak jaitsi egin ditu pixka bat, eta absoluzioa eskatu du Fernando Antia eta Aitor Liguerzana auzipetuentzat. Epaiketako azkeneko saioan jakinarazi ditu bere eskaerak, ondorioen atalean.\nArantza Urkaregi, Eli Zubiaga, Iker Rodrigo, Imanol Nieto, Amparo Lasheras, Agurtzane Solaberrieta, Hodei Egaña, Unai Berrostegieta eta Zuriñe Zorrozuari espetxe zigor eskaera bederatzi urtetik seira jaitsi die fiskalak —ETAko kide izatea leporatzen die—, eta Jose Antonio Munduate eta Xabier Isasari zazpi urteko eskaera bostera —ETA laguntza ematea egozten diete—. Antia eta Liguerzanaren aurka lehen zazpi urteko kartzela zigor eskaera egin zuen fiskalak. Defentsak auzipetu guztien absoluzioa eskatu du. Jone Goirizelaia eta Kepa Landa abokatuek gaur ere salatu dute Poliziaren susmoetan oinarrituta zigortu nahi dituztela. Nabarmendu dute auzi saioetan lekuko zein peritu gisa deklaratu duten poliziek auzipetuen eta ETAren arteko lotura frogatuko lukeen egitate bakar bat ere ez dutela aurkeztu. Egunkaria eta Udalbiltza auzietako absoluzio epaiak gogoratu dituzte defentsa abokatuek.\nAuzipetu guztien izenean Amparo Lasheras mintzatu da, labur. Adierazpen askatasuna eta proiektu politiko guztien parte hartze askea aldarrikatu ditu.\nEpaiaren zain geratu dira ondoren. Manuela Fernandez aritu da epaimahaiburu lanetan, eta Ramon Saez Valcarcel eta Nicolas Poveda dira beste bi epaileak.\nMaiatzaren 3an hasi zen epaiketa, Espainiako Auzitegi Nazionalean, eta D3M plataforma eta Askatasuna alderdia 2009ko Eusko Legebiltzarrerako hauteskundeetara begira ETAren aginduz sortzea egotzita eraman dituzte auzitara hamahiru lagun. Gonzalez Motak gaur berriro esan du auzipetuek aldez aurretik bazekitela legez kanpoko jarduera bat egitekoak zirela.


elikadura burujabetza • ZUZEU\nEtiketa: elikadura burujabetza\nHizkuntza eta lurraren zubigileak - Udazkeneko #EuskarariPuzka bosgarren kanpainak emaitza bikainak izan ditu aurtengoan ere. 14.000 saski prestatu ziren, eta ondorioz, 175.000 euro bideratu Nafarroa...\nBaserriaren Jarraikortasuna (eta III): zaindu ametsak! - Sorta honen azken idatzia duzu hau, irakurle... Neuri luze egin zait, zenbat buelta eta errebuelta... eta aldi berean motz; izan ere, jakin ...\n[BIDEOA] Telelibelo. Froga ezberdin bat, Portugaletetik\nTelelibelo - 2004ean zinema zuzendari estatubatuar baten dokumentala ezaguna egin zen mundu osoan zehar: Super size me. Itzulpen librean, "gizendu nazazu". Morgan Spurlockek esperimentu bat proposatu...


Spotify: musika zuzenean entzuteko disketxe handien zerbitzua Sustatu.eus - Teknologia albisteak\nSpotify: musika zuzenean entzuteko disketxe handien zerbitzua\nMikel Iturria - Eibar.org\n2009-01-26 : 12:01\nAste honetan deskubritu du Iturrik spotify, musika Interneten zuzenean entzuteko disketxe handien zerbitzua. Bere blogetik ekarri dugu hona oharra, haren lizentziari esker. "Zenbait adituk diotenez, horrelakoa izango omen da etorkizuna. Hau da, musika Interneten entzungo dugula, inolako deskargarik egin gabe."\nHau da, musika Interneten entzungo dugula, inolako deskargarik egin gabe. Hodeia da etorkizuna esaten dute. Last.fm izan daiteke ezagunena une honetan. Nik izena emana daukat Last.fm-n, baina ez diot puntua harrapatzen.\nSpotify, teknikoki, gozada bat da. Entzuteko gonbidapena behar da. Izena eman, aplikazio txiki bat jaitsi, zure ordenagailuan exekutatu eta hortik aurrera pronto duzu.\nAdibidez, datorren hilaren 7an Kursaal auditorioan egongo den Mogwai taldearen 163 kanta entzun ditzakezu bata bestearen atzean. Calexicoren 80 kanta daude ere. Euskaldunen artean, 63 kanta ditu Bide Ertzean taldeak eta 120 Mikel Laboak. Hau da, dirudienez Elkar eta Gaztelupeko Hotsak disketxeen katalogoak entzungai daude bertan, baina ez dira Esan Ozenki eta Metak agertzen.\nIkusteko dago hau hype bat ote den: hau da, momentuko fenomeno hanpatua edo geratzeko etorri ote den. Formula ezberdinak daude: pagatzekoak batzuk, ez pagatzekoak besteak. Azken hauek, dena den, publizitatearekin berdinduko dituztela dirudi.\nHonen harira, Spotify no mola irakurri diogu Keko Ponte blogariari. Berari ez zaio gustatzen kanpoan geratzen dena eta modelo publizitarioak soilik handiei egiten omen die mesede:\n"Arazoa edukia da. Handien apostu agerikoa da Spotify, argi eta garbi dago hori. Eta bai, handiak musikaren % 95a dira. Baina Spotifyn ez dira denak sartzen, eta gainerako % 5ean (gutxi dirudi, baina musika asko da) aposturik erakargarrienak biltzen dira. % 5 hori disketxe txikiak dira, irizpide editorial garbiak mantentzeagatik saldu ez direnak, musika irizpideak (ez ekonomikoak) erabiliz aukeratutako produkzioak, % 5 hori Birra y Perdiz bezalako disketxeek osatzen dute, disko gutxi baina hautatuak publikatzen dituztenak. Ezin ahantzi ere auto-produkzioak eta net-labelak. % 5 horrek kontra egingo dio bere katalogoa eguneko merkatal eskaintzekin batera entzun behar izateari. Aurtengo nire disko gogoko gehienak biltzen dituen % 5 hori".\nEztabaida interesgarria dago Kekoren apunte horren azpian.\n2009-01-26 : 13:45\nNik aukeran deezer nahiago (www.deezer.com)\nMikel Laboak 118 abesti, Bide Ertzean-ek 71,\n2009-01-26 : 13:47\nAhaztu egin zait: ez duzu zure ordenadorean inolako programarik instalatu behar.\n2009-01-26 : 17:16\nEskerrik asko, Unai. Ez du itxura txarrik Deezer.com zerbitzuak ere. Baina hemen ere falta da jendea.\nKonta dezakezu, nahi baduzu, zein izan den zure esperientzia.\n2009-01-28 : 16:27\nnik nahiago dut Last.fm (orain ere hori ari naiz entzuten). deezer aholkatu zidaten, baina ez zait hainbeste gustatu. musika komertzialagoa da edo...agian Lastekin ohitu naiz


Posta bidezko botoa emateko epea 25era arte luzatu dute - Araba - Alea.eus\nPosta bidezko botoa emateko epea 25era arte luzatu dute\nErredakzioa 2019-04-23 10:36\nPosta bidezko botoa egiteko ilara luzeak izan dira Correosen. ALEA\nBerrehun lagun falta dira oraindik Araban mahaiak betetzeko.\nApirilaren 18an itxiko zuten posta bidezko botoa eskatzeko epea, eta 24an amaitu behar zen botoa ematekoa; alta, azken orduan, Hauteskunde Batzordeak erabaki du ostegunera arte luzatzea epea. PSOEk egindako eskaera bat aintzat hartu du erakundeak, eta modu horretan Araban dagoen eskaerari erantzuteko egun bat gehiago izango dute Correoseko postetxeetan.\nIzan ere, Arabak du Espainiako estatuko posta bidezko boto-emaile kopuru handiena. Euskal Autonomia Erkidegoan, 101.213 herritarrek eskatu dute posta bidezko botoa (hautesle-erroldaren % 5,6). Horietako 43.739 bizkaitarrak dira (% 4,6), 28.589 gipuzkoarrak (% 4,2) eta 32.885 arabarrak (% 13,7).\n2016ko Espainiako Hauteskundeetan posta bidezko botoen eskaerak ez ziren 14.000ra iritsi herrialdean.\n200 mahaikide falta dira\nBestalde, Arabako Hauteskunde Batzordeak adierazi duenez, 200 lagun inguru falta dira oraindik Araban Espainiako hauteskunde-mahaiak osatzeko, askok ziurtagiria aurkeztu baitute mahaikide ez izateko. Horrenbestez, gaur hasiko dira berriz bidaltzen mahaian egoteko deialdiak.


Plana ondo atera zaizu, Matteo | Kirola | Berria\nPlana ondo atera zaizu, Matteo\nItaliarra izan da azti eta indartsuena eguneko ihesaldian, eta helmugaraino eraman du. Gorka Izagirre ere sartu da, maila onean arituz, baina seigarren izan da. Ez da aldaketa handirik egon sailkapenean\nMatteo Trentin botila bat ur bere buruaren gainean husten, atzo, Gapeko helmuga marra igaro ondoren. GUILLAUME HORCAJUELO / EFE Tamaina handiagoan ikusi\nMatteo Trentinek (Mitchelton) plan bat zuen. Gapeko (Frantzia) helmugan onartu zuen, etapa irabazi eta gero, elastiko garbiarekin eta lore sorta besapean zuela. Etapa gorriz markatua zuen egutegian, tropeleko kide askok bezala. Italiarrak azaldu zuenez, baina, berak behintzat, oso garbi zuen plana: ihesaldi handi bat osatzea espero zuen, eta ihesaldi hori etapa amaieran zegoen hirugarren mailako mendatearen aurretik haustea. Eta, mendate horretan zela, aurrera egitea, indarrak lagun bazituen. Bada, pausoz pauso bete zuen gidoia. Hori guztia, nola ez, tropelaren baimenarekin. Iheslariei baimena eman eta hogei minutura iritsi zen. Ondorioz, ez zen aldaketa nabarmenik egon sailkapen nagusian.\nTrentin edozertarako balio duten txirrindulari horietako bat da. Existituko ez balitz, asmatu egin beharko lukete. Ogibidez, animatzailea da, edo ausarta. 2017ko Espainiako Vuletan lau etapa irabazi zituen esprintean, baina tankera guztietako etapetan ehizatu du. Ehizatu da aditz aproposa haren lorpenak azaltzeko, beste ezeren gainetik ehiztaria baita. Urte luzez egon zen Quick Stepen, eta hantxe findu zitzaion etapak irabazteko sena. Atzokoa hirugarren garaipena du Tourrean, sasoiko laugarrena, eta Giroan ere besoak altxaturikoa da.\nTour honetan, gainera, hanka onak erakutsi ditu. Zortzi etapatan helmugaratu da lehen hamarren artean. Ehiztari onak badaki toki aproposean eta une egokian egotea garrantzitsua dela, ez baitaki inoiz noiz joko dion kukuak. Atzokoa, gainera, etapa aproposa zen kukuak jo zezan: luzea (200 kilometro), gorabeheraz jositakoa, bero saparekin eta Tourreko etaparik gogorrenaren bezperan. Zaila da ihesaldi baterako baldintza aproposagoak diseinatzea.\nTropel osoak zekien ihesaldia egongo zela eta, kide arriskutsurik ez bazegoen, sailkapen nagusiko izen handiek ameto emango ziotela. Hasieran osatu zen, lehen kilometroetan, eta nahi izan zuen guztia sartu zen. Guztira, 34 kide; tartean, bi euskal herritar: Omar Fraile eta Gorka Izagirre (Astana). Han ziren, besteak beste, Greg van Avermaet (CCC), Bauke Mollema eta Thomas Skujins (Trek-Segafredo), Nicolas Roche (Sunweb), Edvald Boasson Hagen eta Ben King ere (Dimension Data)...\nJende ona zegoen ihesaldian, Tourrean etaparen bat irabazitako zortzi kiderekin, eta tropelak garbi utzi zuen nahi zutena egiteko baimena zutela. Berehala lortu zuten ordu laurdeneko aldea. Helmugatik 30 kilometrora arte lasai ibili ziren, orduan egin baitzuten aurrera 11 iheslarik Erritmo aldaketa bizkorra egin, eta, besteak beste, Trentin, Izagirre, Van Avermat eta Molema sartu ziren. Lehen galbahea zen, baina beste bat falta zen: Sentinelle gaina. Helmugatik 11 kilometrora zegoen, 5,2 kilometrokoa eta %5,2ko batez besteko pendizduna.\nTrentinen plana ondo zihoan, baina oraindik zatirik zailena falta zitzaion. Esprinter batentzat aldapa gora erasoa jotzea ia erokeria da, baina gogotsu ekin zion. «Asto beltzarenak pasatu ditut aldapan. Haizea aurka nuen, baina indartsu sumatzen nuen neure burua, eta ondo igo naiz», esan zuen gero. Atzean saiatu ziren haren arrastoa hartzen, tartean Izagirre. Tour osoa ilunpean pasatu du, pedal kolpea aurkitu ezinik, eta Fuglsangentzat lanean. Liderraren erorikoak, baina, askatasuna eman dio, eta lehen egunetik baliatu zuen. Ongi jardun zuen, baina, azkenean, seigarren izan zen helmugan, 41 segundora.\nTrentin, izan ere, indartsu zegoen. Sentinellen hogeita hamar segundotik gorako aldea zuen jarraitzaileekin. Mendiak jaitsiera sigi-sagatsua zuen, baina italiarra trebea da, eta arazorik gabe egin zituen helmugara artekoak. Zale asko poztuko ziren hura helmugan sartzen ikustean. Iaz eroriko larria izan zuen Paris-Roubaixen, eta, sendatze prozesu gogorraren ostean, Trentinek merezi zuen horrelako gozatu bat.\nGaur, etapa gogorrena\nGaur, 18. etapa jokatuko da, eta, ziur asko, gogorrena, helmuga tontor batean egon ez arren. 208 kilometro egingo dituzte Embrun eta Valloire artean. Aurtengo Tourrean diseinatu duten Alpeetako hiruko beldurgarriaren aurrenekoa da, eta 2.000 metrotik gorako hiru mendate ditu: Vars (2.109 m.). Izoard (2.360 m.) eta Galibier (2.642 m.). Helmuga azken horren tontorrekin hogei kilometrora dago.\nProbarik latzena izango da Jualian Alaphilippen (Deceuninck-Quick Step) lidergoarentzat, gaurkoa igotzaile peto-petoentzat eguna baita. Pinot (FDJ) garaipenak lorturikoa da 2.000 metrotik gorako helmugetan, eta Tourmaleten bera izan zen indartsuena. Egan Bernal (Ineos), berriz, 2.700 metrora jaiotakoa da, eta oso ohituta dago garaiera horretan entrenatzera.\nLuke Rowe eta Tony Martin


El Naan (Castilla y León) - Aitzina Folk\n18/12/2021 | 19:00\nCovid-arekin lotutako osasun-arrazoiak direla eta, El Naánek bertan behera utzi beharko du Gasteizen 2021-12-18an eman behar zuen kontzertua. Sarreren zenbatekoa datozen egunetan itzuliko da. Abonua erosi zenutenei zati proportzionala itzuliko zaizue. Sarrerak “paper” formatuan erosi badituzue, bidali mezu bat info@aitzinafolk.org helbidera sarreren argazki batekin eta esango dizuegu nola itzuliko ditugun. Barkatu eragozpenak.\nCARLOS HERRERO: ahots nagusia, hariak.\nCÉSAR DÍEZ: baxu elektrikoa.\nMARÍA ALBA: perkusioa, ahotsa.\nADAL PUMARABÍN: perkusioa.\nJAVIER MEDIAVILLA: gitarra elektrikoa.\nHÉCTOR CASTRILLEJO: poesia, rapsodia eta bideo arte.\nCÉSAR TEJERO: saxofoia.


Azkorri babes dezagun! - - Hiruka.eus\nEH Bildu Getxo 2020-07-02 11:38\nKezka handiz jarraitzen ari gara Gorrondatxe hondartzako errepidearen lanak. Bertan Getxoko Udalak biribilgune bat eraiki nahi du, teorian autobusak ezin duelako buelta eman segurtasunez, gero eta kotxe gehiago batzen direlako bertan.\nEAJ-PSEren Udal Gobernuak esan zuen obrek "ez zutela berdegunean eraginik" izango: argazkia ikustea besterik ez dago hori ez dela horrela konturatzeko. Beste behin ere, porlana eta grisa berdearen gainetik.\nEH Bilduren arabera, ezinbestekoa da Azkorri eta Gorrondatxe ingurua babestea. Gero eta gehiago dira inguru horretara kotxez joaten direnak, eta horrek arazoak sortzen dizkie bertako auzokideei, kutsadura eta zarata areagotzen du, inguru naturala dena gero eta urbanizatuagoa izaten ari da... Getxoko Udalari dei egiten diogu neurri eraginkorrak har dezan Azkorri eta bere ingurua babesteko. Halaber, mugikortasunean ere alternatibak eskaintzea beharrezkoa da: autobusaren maiztasunak handitu, bizikletentzako aparkaleku seguruak sortu, kotxeek txarto aparkatzea debekatu, bizikletaz eta oinez joateko kanpaina abiatu eta abar.\nAdi jarraituko dugu!


The Baboon Show taldearen umeentzako kontzertua zuzenean - halabedi\nThe Baboon Show taldearen umeentzako kontzertua zuzenean\nLarunbat honetan, urriak 13, kontzertua eskeiniko dute Gasteizko Jimmy Jazz Aretoan The Baboon Show eta The Capaces taldeek. Sarrera guztiak agortu ziren duela aste batzuk, baina antolatzaileek umeentzako emanaldia prestatu zuten goizeko 12.30ean. Asteburua astinduko duen kontzertu hau zuzenean emitituko du Hala Bideok larunbatean, Hala Bediren webgunearen bitartez eta streaming plataforma ezberdinetan.\nThe Baboon Show talde suediarra 2003. urtean sortu zen, punk-aren lehen olatuaren eraginpean eta eszenatoki gainean emakumeen protagonismoa oinarri. Cecilia Boströmen pasioak gidatutako zuzeneko indartsuak urteak daramatza zeresana ematen, eta Gasteizen ikusteko aukera paregabea izango da asteburu honetakoa.\nDuela urte erdi eman zioten hasiera ‘Radio Rebelde’ tourrari, eta oraingoan, Gasteizen txanda da, Bartzelona, Iruñea edo Mallorcatik eramango dituen giraren parte izango da Jimmy Jazz aretoa.


ikasbil.eus: Dokuteka: Kulturak espiralean egin behar du aurrera\nKulturak espiralean egin behar du aurrera\nGure kulturaren gaineko gogoeta egiten du Maialen Lujanbiok hemen. Bere irudiko, kulturak gurpil biren gainean mugitu behar du, atzera begirakoa eta aurrerakoa. Baina, betiere, espiralaren gisara, aurrerantz.\nHizkuntza arrotz batean emana bezala zen notizia: webguneek edukien erabileragatik ordaindu egin beharko diete editoreei. Ez nuen tutik ulertu, baina segidan zioen lege berritzailea zela; eta orduan pentsatu nuen zerbait ona izango zela. Eta Wert ministroak gaineratu zuen erreforma hau Europan aitzindaria zela. Ez dakit aitzindari hitza Werten ahotan aitzin-atik edo antzina-tik datorren, baina dakidana da zer zen ulertzen ez nuen zera hori, zerbait ona bihurtzen zuela berritzailea zela esateak.\nBerritasuna sobrebaloratuta dago. Artean, sorkuntzan ere badirudi zerbait berria denean, ona behar duela. Urrunago gabe, bertsolaritzan. Lehen aldiz entzun ziren zenbait gai bertsotan zioten bertso-eguneko hotsek. Baina lehen aldiz izan izanak ez dio, berez, baliorik ematen esaten denari. Edo lehen aldiz bertsoa musika esperimentalarekin; edo dantza tradizionala eta garaikidea; edo pintura, musika eta poesia bat eginda. Eta, badirudi, batuketa denez, emaitza positiboa eman behar duela. Baina sorkuntza ez da matematika.\nBerria izate hutsagatik, zerbait askiestea gure ahalmena gutxiestea da. Ez dakigu nobedadearena kenduz gero, emanaldi hauek eusten dioten bere buruari, baina badakigu lehen aldia dela halakorik egiten dena, edo halakorik egiten dena euskaraz. Euskaraz egitea ere, balore bihurtzen baita bere horretan; balore eta askotan babesleku. Eta euskaraz izate hutsagatik zerbait askiestea, gure burua gutxiestea da.\nBerria ez da derrigor ona; zaharra ere, berez, ez ona, ez txarra ez den bezala. Berriak ez ezik, zaharberrituak ere badu sona azken aldian bazter hauetan. Gure kulturaren izen handiei lekua egin nahian, zazpi aldiz, hamaika aldiz, mila eta bat aldiz, besteak sortutakoari tiraka gabiltza euskal eszenatokietan. Gogoratuz eta goratuz, eta ohoratuz, eta hitzak ahituz pixkanaka eta, akaso, sinesgarritasuna ere bai. Aresti, Laboa, Lete eta abarren merezimenduaz ez da noski zalantzarik batere, baina sintomatikoa da gaurko artista askoren atzeranzko joera hori: doinu berriak letra zaharrekin, gerrako kontuak emankizunetan, bertsio-diskoak... Ezer ez da berri eta orijinalik, ezer ez da hutsetik sortutakoa. Sormena beti da, neurri batean, bertsio, eta perbertsio, eta dibertsio. Eta gurea bezalako kultura batek, transmisioa hain tentuz zaindu behar duenak, espiralean egiten du aurrera. Atzetik bueltan etorriz eta, aldiro, lehen baino pixka bat aurreraxeago eginez. Gurpil bat iraganean eta bestea etorkizunean, eta tartean transmisioaren katea.\nBaina azken aldian, ez dakit, ba, ez ote gabiltzan galtza-barrena atzeko pinoietan kateatuta. Gurpil bat iraganean eta bestea etorkizunean duen gure bizikleta honek ez al luke trakzioa aurreko erroberan izan behar?


Volkswagenek bi asteko itxiera iragarri du – Ekonomiaren KZ\nNafarroako industriaren motorrak gripeak jota jarraitzen du. Nafarroako Volkswagenek asteazken goizean baieztatu du ez duela autorik ekoitziko datozen bi asteetan, hornidura faltagatik. Hala jakinarazi dio lantegiko zuzendaritzak enpresa-batzordeari bilera batean, eta iragarri du ez dela lanik egingo azaroaren 26tik (ostirala) abenduaren 13ra (astelehena).\n“Une honetan ez dago argi hilaren 13an lan egin dezakegunik ere”, adierazi dute enpresa-batzordetik.\nAlbisteak, ez ustekabeagatik, Nafarroako Volkswageneko langileak kolpatu ditu, industria osoari eta, bereziki, automobilgintzari eragiten dion erdieroale faltagatik. Gainera, langileak atzerapen larriak izaten ari dira langabezia-prestazioa kobratzeko, SEPEren kudeaketa-arazoen ondorioz. “Laster urtarrilaren 10era arte ez dugula kobratuko esan digute”, azaldu du LAB sindikatuko Raul Portillok. “Jendea falta zaiela diote”, gaineratu du.\nUGTk, halaber, plantillari dagokion ordainsarietako bat aurreratzea planteatu dio enpresari, zenbait langilek dituzten zailtasun ekonomikoei aurre egiteko; izan ere, langile horiei langabezia-egunak deskontatzen zaizkie eta ez dute inolako prestaziorik jasotzen.\n“Egoera hobetu beharrean okerrera doa, eta hau da egun gehien geldituko ditugun aldia”, dio Carlos Zalduendo CCOOko kideak, eta kaleratzeen ondorioz plantillaren lana aitortzen duen ordainsaria aurreratzea ere eskatu du. “Azaroan bertan gauzatzea gustatuko litzaiguke”.\nEra berean, sindikatuak SEPEri eskatu dio ordainketa-data bat berresteko. “Urtarrilaren 10ean izango dela esan dute, baina nolabait ziurtatzea gustatuko litzaiguke”.\n“Langileak egoera kritikoan daude, eta enpresak egoera horrekiko sentikorra izan behar du”, esan dute ELAk, eta “beharrezko ahaleginak” egiteko eskatu dio enpresari.\nCGTk eta LABek langabeziako egunak ez deskontatzeko eskatu diote enpresari, SEPEk langabezia arautu arte. “Abendua heldu da eta jendeak dirua behar du, martxoko ordainsaria aurreratzen ari den jendea dago”, azaldu dute LABetik. “Egun horiek enpresak hartu beharko lituzke bere gain”, gaineratu du CGTko Oscar Añorbek, eta gogorarazi du “1.100 edo 1.200 euroko” soldata prekarioak dituzten langileak daudela, eta horiei diru asko kentzen ari zaiela.\nEnpresak “kotizazioen eta SEPErekiko komunikazioaren inguruko” arazo teknikoak argudiatu ditu eskaera horri ez erantzuteko. Itxiera-egun berri horiek baieztatuta, Nafarroako Volkswagenen urteko ekoizpena 230.000 autora baino ezingo da iritsi, XXI. mendeko txikienetakoa baita.\n“Pertsona batzuk egoera larrian daude, iristen ez zaion jendea, langabezia gutxi duena edo egunean pixka bat gehiago eta gehiago doana”, esan du Iñaki Coscolin Koadroen Konfederazioko kideak, eta gogorarazi du “enpresen onurak altuak” direla eta horiek ahalegina egin dezaketela.\nAzken asteetan, autoen klimatizazio-sistemari eragiten dioten erdieroaleez gain, enpresak beste pieza batzuen bidalketen atzerapena salatu du, hala nola T-Cross maletategiaren erretilua, Landabengo lantegian arrakasta handiena duen modeloa. “Ontzia oraindik Maltan dagoela esan digute”, azaldu dute komitetik. Itsasontzia Txinatik doa.\n← Greba transfusioen euskal etxean abenduaren 9an eta 10ean\nIndustri prezioak % 31,9 igo dira urrian →\nErrepideko garraioa, egoera zailean\nCementos Rezolako langileek hitzarmenaren alde protesta egin dute


Azken hiru egunetan sei kasu positibo zenbatu ditu Osasun Sailak herrian - Azpeitia - uztarria.eus\nAzken hiru egunetan sei kasu positibo zenbatu ditu Osasun Sailak herrian\nDorleta Agiriano Lai 2021-09-13 13:42\nIntzidentzia tasak ez du gorabeherarik izan azken egunetan. Araban, Bizkaian eta Gipuzkoan intzidentzia tasak beste zortzi puntu egin du behera, eta 172,34an kokatu da.\nAzken hiru egunetan egindako PCR eta antigeno proben emaitzak jakinarazi ditu Eusko Jaurlaritzako Osasun Sailak, eta txostenaren arabera, Azpeitian sei positibo zenbatu dituzte azken hiru egunetan –bi ostiralean eta lau atzo, igandea–. Azken hamalau egunetako 100.000 biztanleko intzidentzia tasak, ordea, ez du ez gorabeherarik jasan. 203,68an zegoen zenbatekoa joan den osteguneko datuak kontuan hartuta, eta gaur ere berdin mantendu da.\nUrola Kosta eskualdean, berriz, 22 kasu positibo baieztatu dituzte. Aurreko asteburuan hamabost kasu izan ziren; zazpi gutxiago. Azken hiru egunetan sei lagunek eman dute positibo Azpeitian –bik ostiralean eta lauk larunbatean–, bostek Aian –hiruk ostiralean eta bik larunbatean–, eta launa zenbatu dituzte Zarautzen –batek ostiralean eta hiruk atzo– Azkoitian –bina ostiralean eta atzo–. Orion, Zestoan eta Zumaian, berriz, kasu bana atzeman dute asteburuan; larunbatean Orioren eta Zestoaren kasuan, eta ostiralean Zumaian.\nGaur egun Aia da, eskualdeko udalerrien artean, intzidentzia tasarik altuena duena: 251,89an dago asteburuko emaitzen ostean. 5.000 biztanletik gorako herrien artean, ordea, Azkoitiak du tasarik altuena, 225,32koa. Hala ere, zenbatekoak behera egin du ostiraletik Azkoitian, 242,01an baitzegoen osteguneko datuak kontuan hartuta. 200eko langatik behera dago Zumaia, 172,99ko intzidentzia tasarekin —jaitsi egin da ostiraletik, 193,34an baitzegoen egun horretan—, eta Zestoa da eskualdean tasarik altuena duen bosgarren udalerria; 179,76koa —berdin mantendu da ostiraletik—.